31 Tahun Di Penjara Temukan Banduan Ini Dengan Sesuatu Yang Bernilai

Nota Editor: Kisah benar ini adalah daripada perkongsian Syahril A. Kadir di Facebook wall beliau. Kami kongsikan semual di sini dengan izin daripada penulis. Untuk pengetahuan, penulis artikel adalah bekas wartawan jenayah di Utusan Malaysia. Semoga kisah ini dapat membawa pengajaran buat anda.

TARIKH 3 Oktober 2006. Itulah antara tarikh yang aku tak mungkin lupa selama bertugas sebagai wartawan jenayah. Aku diarahkan pada pagi itu untuk segera bertolak daripada pejabat Utusan Malaysia di Jalan Chan Sow Lin, Sungai Besi untuk ke Penjara Taiping.

Ini kerana pihak Jabatan Penjara memberi peluang untuk aku menemubual secara eksklusif seorang banduan yang telah mencatat sejarah sebagai banduan paling lama berada dalam tahanan iaitu Salleh Rashid atau dikenali sebagai Pak Leh.

Sejurus selepas pembebasannya di Penjara Taiping.

Pada hari berkenaan, dia akan dibebaskan setelah 31 tahun merengkok dalam penjara. Jadi di saat ramai pemberita daripada pelbagai agensi berita berhimpun di luar tembok penjara, aku telah diberi peluang untuk masuk ke dalam dan mengikuti proses pembebasannya daripada sel hinggalah ke pintu besar penjara tersebut.

Untuk rekod, Salleh dan seorang rakannya, Jamil, dijatuhkan hukuman sepanjang hayat pada 1976 selepas terbabit dalam cubaan merompak bersenjata api dalam satu kejadian di Alor Star.

Ketika itu, Pak Leh berusia 27 tahun dan Jamil pula 26 tahun. Hari ini semasa dibebaskan, Pak Leh berusia 57 tahun dan Jamil 56 tahun. Setelah menjalani hukuman penjara selama 30 tahun, 11 bulan dan 9 hari, mereka diberi pengampunan oleh Sultan Kedah, Sultan Abdul Halim Muadzam Shah.

Pak Leh dipenjarakan di Penjara Taiping, Perak manakala Jamil dipenjarakan di Penjara Sungai Buloh, Selangor

Sebaik sahaja dibebaskan, kami terus mengikutnya sehingga ke rumah keluarganya yang terletak di Kampung Dusun Madinah, Changkat Jering iaitu kira-kira setengah jam perjalanan daripada penjara berkenaan.

Baca: Ini Rupa Penjara Yang Mengajar Coding Tempat Mark Zuckerberg Lawati

Pertama kali memeluk ayahnya setelah 31 tahun

Rumah tersebut hanya didiami adiknya, Abdul Wahab dan bapanya, Talib Arabulah yang kini hanya mampu terbaring akibat lumpuh.

Keadaan rumah tersebut agak daif dan terletak di dalam kawasan semak di pinggir kampung berkenaan. Lebih malang lagi, Abdul Wahab tidak dapat bekerja tetap kerana terpaksa menjaga ayah mereka yang uzur itu.

Pak Leh memberitahu kami, di sebalik ‘kekejaman’ penjara, tempat itu jugalah yang mengajarnya menjadi manusia.

Daripada tidak tahu membaca al-Quran, Pak Leh akhirnya dapat menghafal surah-surah yang panjang dan mengajar pula para penghuni penjara membaca kitab suci itu.

Dia juga dilantik menjadi imam di dalam surau penjara dan sering mengetuai solat tarawih semasa bulan Ramadan. Di sana juga Pak Leh belajar membuat kasut sehingga mampu menghasilkan ribuan jenis kasut yang terdiri daripada pelbagai bentuk dan rupa.

Mencari rezeki membaiki kasut di hujung sisa usianya

Sebelum kami pulang, Pak Leh sempat meminjam telefon bimbit kami untuk menelefon keluarganya yang lain bagi memaklumkan pembebasannya.

Dia ternyata kekok! Dipegang, dibeleknya telefon bimbit itu, kesian Pak Leh. Kami juga difahamkan dia takut turun dari kereta seorang diri kerana berasa janggal dan kekok.

Actually aku tak sangka hubungan aku dengan Pak Leh bukan sekadar seorang wartawan yang menemubual subjeknya semata-mata. Sejak aku menulis mengenai beliau dalam akhbar (seperti yang tersiar di atas), Pak Leh seolah-olah menganggap aku sebagai anaknya sendiri.

Acapkali kami bertemu, berbual malah berbalas SMS (sebenarnya aku pun tak tau macam mana Pak Leh boleh tahu cara dan taip SMS, mungkin dia minta tolong anak buahnya barangkali). Bahkan setiap kali aku pulang berhari raya di Pulau Pinang, aku mesti singgah di rumahnya.

Dipanggil mengadap Raja Nazrin usai pembebasannya

Namun ada satu peristiwa yang membuatkan hubungan kami tiba-tiba jadi renggang. Segalanya bermula apabila aku yang ketika itu sudah berhenti dari Utusan, menyertai sebuah syarikat pembekal dokumentari untuk Astro.

Dalam salah satu program yang aku kendalikan, aku mengambil Pak Leh untuk sebuah program yang berjudul Citra Manusia. Bila ia ditayangkan, ramai yang mencadangkan agar Pak Leh dipilih untuk menyertai program Jemputan Umrah yang ketika itu mendapat sambutan hangat di Astro Oasis.

Untuk itu kami pun berusaha sungguh-sungguh agar ia dapat direalisasikan. Pada satu hari, tiba-tiba nama Pak Leh ‘naik’, apalagi aku terus memberitahu beliau kat kampung. Punyalah gembira Pak Leh bila dengar khabar tersebut.

Tetapi entah di mana silapnya, berita itu berlalu begitu saja tanpa ada perkembangan seperti mana yang diharapkan, mungkin ada masalah teknikal di mana-mana, yang di luar pengetahuan kami.

Aku sangat malu dengan Pak Leh, apatah lagi bila beliau selalu menelefon aku bertanyakan hal berkenaan. Akhirnya aku terpaksa berterus-terang perkara sebenar.

Aku tahu dia sangat kecewa dan sedih, tapi dia bagitahu yang dia faham. Maklumlah yang nak minta masuk ke program Jemputan Umrah tu ramai.

Sejak pada itu hubungan kami agak renggang, bukan sebab dia marah, tapi aku sendiri yang ‘segan’ dengan beliau, dan hubungan tersebut terus putus apabila nombor telefonnya sudah tiada dalam perkhidmatan.

Takdir menentukan. Pada 12 Julai 2012, Pak Leh menghembuskan nafasnya yang terakhir dalam usia 63 tahun, kira-kira 6 tahun selepas pembebasan bersejarahnya dari Penjara Taiping akibat pelbagai komplikasi penyakit.

Semoga Allah mencucuri rahmat dan mengampunkan dosa-dosanya. Aku hilang kata-kata.

Baca lagi: Bagaimana Bekas Banduan Menukar Ketidakcekapan Penjara Menjadi Bisnes Bernilai RM12 Juta

LIKE dan FOLLOW Vocket di Facebook serta Instagram


Kisah ‘Barber’ Jutawan Yang Memandu Rolls Royce Ke Tempat Kerja

G. Ramesh Babu adalah seorang barber dengan status jutawan. Hebat bukan? Beliau adalah pemilik Inner Space Salon, di Bengaluru, India. Setiap hari beliau akan menggunting rambut pelanggan tetapi beliau juga mempunyai bisnes lain. Bisnes tepi inilah yang menjadikan beliau seorang jutawan. Bisnes tepi beliau itu adalah bisnes menyewa kereta mewah.

Beliau bukanlah dari keluarga yang berada. Beliau menjadi seorang barber bermula pada umur 18 tahun, mengambil alih kedai gunting rambut dari ayahnya yang sudah meninggal dunia. Pada tahun 1997, beliau membeli kereta pertama beliau, sebuah van jenama Maruti Omni.

Ceritanya beliau menghadapi masalah untuk membayar kereta itu dengan pendapatan yang diterimanya sebagai barber. Kemudian idea untuk menyewakan van Omni itu datangnya dari mak ciknya yang menyuruh beliau menyewakan vannya itu supaya beliau dapat duit untuk membayar van tersebut. Sejak daripada itu, beliau kini mempunyai 265 buah kereta mewah termasuk sebuah Rolls Royce, 6 buah BMW, 9 Mercedes, sebuah Jaguar dan banyak lagi.

“Pada mulanya saya menyewakan kereta saya kepada syarikat Intel dan ramai klien tempatan lain di sini. Apabila bisnes semakin baik, saya memberanikan diri untuk membeli Mercedes E-Class yag pertama. Disebabkan tiada servis menyewa kereta seperti ini walaupun untuk kegunaan deligasi luar, jadi rasanya sebab itu saya berjaya dalam bisnes ini,” kata Ramesh.

Mereka yang menyewa kereta dari Ramesh juga bukan calang-calang termasukkah pelakon terkenal Bollywood; Aishawarya Rai, Amitabh Bachan dan Shah Rukh Khan. Kadar sewaan untuk kereta Rolls Royce beliau adalah 75,000 rupees (lebih kurang RM4400) sehari. Walaupun bisnes sewa kereta ini berkembang maju, Ramesh masih terus menjalankan bisnes keluarganya dengan menjadi barber setiap hari.

“Setiap pagi pada jam 6 pagi, saya akan ke garaj untuk memeriksa kereta untuk disewa. Pada jam 10.30 pagi saya akan berada di pejabat. Setiap petang jam 5.30 petang tanpa gagal, saya akan berada di salon saya. Saya ada pelanggan tetap yang mahukan guntingan rambut daripada saya. Sebab itu saya perlu juga ke kedai gunting,” tambah Ramesh.

Ramesh turut mengajar anak-anak beliau menggunting rambut. Ramesh menambah ianya skill yang mudah dan ianya tidak perlu dipelajari sepertimana pelajaran sains dan matematik. Jika suatu hari beliau sudah tiada, anak beliaulah yang akan menyambung legasi kedai gunting keluarga mereka itu.

Ramesh berpegang kepada prinsip jangan melupakan asal usul anda walaupun anda sudah mengecap kejayaan paling tinggi dalam hidup. Respect dengan prinsip dan cara kerja Ramesh ini. Kalau anda rasa dua kerja tu susah, boleh jadikan Ramesh sebagai inspirasi. Get rich or die trying bak kata 50 Cent.


Kisah Beliau Pernah Dikongsikan Di Vocket Dan Ini Yang Berlaku 6 Bulan Kemudian

Hari itu aku masih ingat lagi. Hampir sama macam pagi ini. Hampir jam 9 baru aku capai telefon untuk lihat apa yang berlaku. Apa yang berbeza sekarang aku tengok ‘order’ tetapi pagi itu, (6 bulan yang lalu) aku dihujani pujian rajan-rakan.

“Abang dah jadi artis”. “Orang dah glamer sekarang”. “Wow, Merul retis”. Comel usikan rakan-rakan. Stress kejap kena usik teruk. Hehehe.

Artikel aku masuk The Vocket. Kawan yang itu ‘share’ yang ini ‘share’ buatkan pagi sampai ke petang aku meriah.

Disebalik keriangan itu, ramai yang tidak tahu kisah sebenar. Ramai yang tidak faham apa yang terjadi.

Pada kebanyakan orang, aku normal dan kejayaan artikel aku diterbitkan The Vocket sebanyak dua kali seolah olah aku makin berjaya. Sebenarnya, ketika itu, aku berada di tahap terbawah bukan tertinggi.

Aku dah sampai satu tahap yang aku tidak tahu apa nak buat. Buntu. Tekanan kuat kerana dalam usaha bangkit, aku juga ditekan oleh mereka yang terlibat dalam perniagaan aku.

Bukan salah mereka tetapi aku juga perlu masa untuk bangkit. Aku dah tertiarap, kalau terus dipijak ditekan bila nak bangun. Itu signifikasi apa yang aku lalui ketika itu.

Baca kisah Ameerul: 7 Tip Kembara Pusing Semenanjung Malaysia Dengan Menaiki Skuter

Kisah aku menjelajah dengan skuter serata Malaya (Malaysia) dapat ‘highlight‘ The Vocket. Banyak perkongsian artikel tersebut dibuat.

Pada masa yang sama juga buat aku diburu. Macam aku katakan, ramai ingat aku hidup normal banyak duit mampu travel 1Malaya. Walhal dalam masa 42 hari itu, aku ‘survive‘ dan ‘travel‘ dengan RM800 sahaja dengan tujuan menghidupkan kembali perniagaan aku dengan strategi ku.

Tak apa, kita abaikan persepsi orang ketika itu. Perkara utama yang aku nak kongsikan, apa kesan jangka panjang The Vocket dalam hidup aku.

Artikel pertama aku diterbitkan beberapa hari sebelum 1 Syawal 2015 dan artikel ke 2 dalam bulan Syawal 2015 juga. Hari ini 4 Januari 2016. Hampir 6 bulan setelah artikel diterbitkan.

Aku belum berada di puncak. Tapi inilah yang sedang berlaku:

Dengan izin Allah, dengan kuasanya, The Vocket telah secara tidak langsung membantu aku menempuh fasa kesukaran aku.

Pertama sekali sebagai inspirasi melalui kisah perkongsian orang lain. Aku baca dan bandingkan dengan situasi aku. Kalau mereka boleh, kenapa tidak aku.

Keduanya, membantu aku sendiri bangkit dalam perniagaan aku. Ramai juga yang ‘support’ perniagaan aku selepas artikel aku keluar. Orang tak kenal aku dulu dah jadi pembeli.

Lepas glamer, orang beli sebab abang skuter jual. Comel lah abang skuter ni. Nak beli lah baju (yang comel tu aku tambah. Hahahaha).

Point pentingnya branding aku melonjak selepas usaha dari The Vocket, terutamanya Ida Latif. Baru-baru ini, aku dah mula dapat jemputan berkongsi pengalaman dan memberi latihan bagaimana menempuh kejatuhan dan bangkit kurang 6 bulan. Alhamdulillah 2016, aku akan ke Indonesia untuk sesi ini.

Last but not least, terima kasih tak terhingga juga buat partner aku Ku Zurieyna yang banyak bertungkus lumus untuk Venuesia, buat rakan taulan yang telah banyak bantu aku terima kasih juga. Aku tak lupa. Buat rakan niaga lama, atau ‘funder‘, sabar sat.

Doakan aku cepat naik ke puncak, bukan ugut aku nah. Aku tak pernah lupa kamu yang baik-baik hati itu.

Terima kasih The Vocket. Usaha murni anda semua, tanpa anda sedar telah banyak membantu dalam perubahan hidup aku. Aku doakan semoga semua warga The Vocket terus berjaya dan memberi inspirasi kepada jutaan lagi warga Malaysia seperti mana aku terinspirasi dengan kamu.

Okey yang nak beli baju boleh beratur. Lai lai lai. Hehehe.

Baca lagi: ‘Untold Story’ Kisah Bangkit Semula Pengasas TheLorry.com Dari Zaman Kegelapan

LIKE dan FOLLOW Vocket di Facebook serta Instagram


Kisah Benar 5 Mimpi Ngeri Yang Patut Dielakkan Oleh Orang Bisnes

Dalam bisnes ada beberapa perkara yang anda perlu avoid dari awal-awal lagi sebenarnya. Saya terpaksa ‘bayar’ puluh ribu ringgit untuk ilmu ini. Baru-baru ini kenalan aku terpaksa ‘bayar’ ratus ribu untuk ilmu yang serupa. Tapi untuk anda, saya bagi percuma saja. Kalau anda abaikan, anda ‘bakal’ ikut jejak langkah saya kelak. InsyaAllah.

Jangan sekali-sekali ambil pre-order unless A to Z berada dalam kawalan anda. Kalau anda bergantung kepada pihak ketiga (supplier etc.), lupakan saja hasrat nak buka pre-order.

Pre-order macam ini biasanya akan berakhir dengan ‘mimpi ngeri’ sebab anda berjanji atas janji orang lain. Orang lain buat tahi, anda akan jadi kambing hitam!

Ingat, ramai customer yang SEPATAH HARAM pun tak nak dengar alasan anda. Yang mereka tahu, dah bayar, produk mesti siap dan tip top seperti yang dijanjikan!

Kadang-kadang idea datang mencurah-curah. Tapi nak laksanakan idea tu perlukan team member yang perlu sumbangkan duit, tenaga dan kerja.

Benda macam ini pun anda perlu avoid unless kalau anda “lempang” setiap team member, mereka senyum redha tanpa balas semula. Kalau anda baru ‘sound’ sikit pun mereka dah melenting atau banyak hal, lupakan hasrat anda itu.

Kerja-kerja berkumpulan ni memang perlukan KOMITMEN dan KESABARAN setiap ahli kumpulan. Selain itu, setiap ahli kumpulan mesti faham bahawa untung belum tentu, tapi rugi, insyaAllah dalam tangan apabila kita berbisnes.

Kalau anda teruskan juga benda macam ini, ia juga akan berakhir dengan mimpi ngeri. Semua kegagalan projek akan diletakkan di bahu anda!

Ingat, konsep “untung ramai-ramai, rugi ko sorang” selalu melekat dalam kepala kebanyakkan team member!

Mimpi Ngeri 3: Jaminan Bantuan Lifetime (Balaci)

Benda ini memang ramai yang buat. Tapi ramai yang tak tunaikan. Yang itu saya tak nak komen. Tapi untuk mereka yang tunaikan pula, biasanya akan jadi ‘balaci’. Bukan setakat support, tapi siap kena buatkan lagi sampai macam bisnes itu kita punya pula.

Sesetengah customer takkan peduli yang anda perlukan masa untuk bisnes sendiri, untuk family, untuk rehat dan sebagainya. Yang mereka tahu, sudah bayar (even RM10), mesti support tip top dan bantuan tahap di luar batasan.

Pukul 2-3 pagi pun selamba saja call tanya pasal bisnes mereka kepada anda. Memang balaci!

Mimpi Ngeri 4: Job Illegal/Tak Patuh Syariah

Ini lagi lah akan jadi mimpi ngeri. Silap-silap hari bulan sampai ke akhirat terbeban.

Kadang-kadang kita tak tau pun yang benda itu illegal/tak patuh syariah. Apabila ditanya:

Tapi apabila dah terima job, barulah pecah tembelang. Malangnya waktu itu dah terlambat sebab duit dah diterima dan dah dibelanja untuk kos servis.

Akhirnya “terpaksa” bersubahat dalam keterpaksaan! (Terpaksa ke?)

Mimpi Ngeri 5: Perjanjian Tanpa Hitam Putih

Biasalah manusia. Time want to make a deal dengan kita semua manis. Segala panggilan boss, tuan, abang, dato, tan sri semua keluar.

Apabila dah ade issue, semua panggilan jadi lebih ‘terhormat’: ko, bodoh, mangkuk, b*b*, s*al semua keluar. Tertanggal semua pakaian bercirikan positif yang dipakai selama ini.

Untuk kes-kes macam ini, hanya perjanjian hitam putih saja jadi ubat yang terbaik pada pandangan saya. Jadi, apabila ada isu, tunjuk semula apa yang dah dipersetujui bersama. Settle?

Anda kena faham satu poin ini. Dalam banyak kes, once you ‘terima’ duit orang, hampir 90% kesalahan akan diletakkan pada bahu orang yang terima duit, iaitu anda. Ini bermakna kesalahan itu bukan terletak pada orang yang membayar duit.

Inilah benda-benda yang pernah saya alami dan menjadi mimpi ngeri hingga ke hari ni.

Lebih malang lagi apabila berlaku kes-kes macam ni, biasanya segelintir daripada pihak customer ingat kita penipu, makan duit haram, tak tepati janji dan sebagainya.

Sekelumit pun mereka takkan salahkan diri mereka sendiri. Apatah lagi nak dengar serta memahami cerita sebenar. Kadang-kadang ditokok tambah pula dengan aib-aib baru yang kebanyakkannya fitnah semata-mata.

Padahal hakikatnya di pihak anda, mungkin satu sen pun tak ada untung. Malahan sudah siap keluarkan duit sendiri lagi untuk perbetulkan keadaan. Itu tak payah cerita lagi bab tenaga dan masa (serta sakit kepala).

Ingat pesan saya, sesetengah manusia ini waktu tak diuji dia punya cakap memang taraf ulama. Tapi apabila diuji (ade isu), anda tengok macam mana mereka bahasakan anda nanti (kemungkinan besar sebab mereka bengang dan serabut juga dengan masalah yang timbul itu). Waktu itu baru nampak akhlak sebenar masing-masing.

Biasalah manusia. Waktu dia tak ada kuasa, dia akan cakap orang salah guna kuasa. Waktu dia dah diberi kuasa, rupanya dia jaaaaaaaaaaaaaaaaaaaaauh lebih teruk lagi! (Peringatan untuk diri sendiri juga)

Macam itulah perumpamaannya. Manusia (even diri anda sendiri) takkan dapat nak jangka respon selagi mana belum sampai ujian daripada Allah SWT. Dah sampai ujian (sama ada ujian kesusahan atau kesenangan), time itu baru nampak semuanya

By the way, saya terima semua dugaan ini. Saya rasa siapa yang dah pernah kena pun biasanya akan nampak dan beringat selalu. Cuma saya harap, anda yang masih baru tak lalui benda yang sama.

Cukuplah aku dan beberapa orang lain ‘sponsor’ anda untuk story mimpi ngeri ini. Even sekarang ini pun saya masih lagi usahakan satu per satu apa yang termampu.

Mudah-mudahan Allah panjangkan umur saya dan murahkan rezeki saya supaya dapat selesaikan semua benda ini walaupun untuk sesetengah kes sepatutnya saya tak perlu buat apa-apa lagi dah.

Untuk anda pula, yang terbaik kalau anda baru nak naik adalah, cari satu atau dua produk orang lain yang betul-betul berpotensi dan tak ada kos atau kurang kos diperlukan, then promote sampai berhasil.

Once dapat hasil, kumpullah duit sampai mampu buat produk sendiri. InsyaAllah apabila dah ada produk sendiri, nama dan harta anda akan naik mendadak-dadak di luar jangkaan anda.

Saya cakap ini atas pengalaman saya berurusan dengan clients. Bukan aku yang jutawan.

By the way, contoh dah banyak. Anda tengok saja big name dalam niche fesyen muslimah dan kosmetik. Kebanyakkannya capai level jutawan dalam masa 1-2 tahun saja. Kadang-kadang umur mereka baru awal 20-an.

Of course ada cabaran. Tapi cabarannya tak sesusah mana kalau anda tak tersilap langkah dari awal-awal lagi.

Nak buat rumah baru lebih senang daripada nak renovate rumah sedia ada!

Once you make a mistake, ia makan masa untuk perbetulkan keadaan sebelum anda boleh naik semula.

Jadi berhati-hatilah dari awal-awal lagi. Saya doakan laluan anda semua dipermudahkan. Doakan saya juga ya geng.


5,000 Pekerja Kilang iPhone Di India Merusuh Kerana Gaji Lambat Masuk

Sebut mengenai Apple pasti orang ramai cukup kenal dengan jenama ini. Berjaya menawarkan seleksi gadget dengan harga yang premium antara yang menjadi identiti jenama ini.

Di sebalik penawaran harga yang tinggi daripada Apple, jenama ini nampaknya seakan tidak mempunyai masalah untuk menawarkan produk mereka pada sejumlah besar peminat seluruh dunia.

Permintaan yang tinggi serta isu melibatkan penghasilan antara yang mendesak Apple untuk melebarkan sayap dengan menambah jumlah kilang penghasilan di India selain kilang yang tersedia di China.

Walau bagaimanapun, kilang yang diharap mampu meningkatkan jumlah penghasilan produk Apple nampaknya memakan diri syarikat Wistron dari Taiwan yang bertanggungjawab menghasilkan produk Apple di India.

Berdasarkan laporan, syarikat Wistron gagal membayar sejumlah besar gaji pekerja mengikut tarikh yang dijanjikan antara yang menjadi punca usaha rusuhan besar melibatkan lebih 5,000 pekerja di kilang berkenaan dilangsungkan.

Rusuhan yang dijalankan dengan merosakkan dan mencuri barang kelengkapan kilang melibatkan iPhone, produk elektronik, penghawa dingin dan sebagainya telah membuatkan syarikat ini terpaksa menanggung rugi sehingga ₹437 crore (RM240 juta).

Lebih parah, rusuhan ini turut disertai oleh lebih 2,000 individu tidak dikenali yang turut sama menghacurkan kilang ini. Setakat ini, lebih 150 individu telah dikenal pasti terlibat dengan rusuhan besar-besaran yang berlansung di Karnataka ini.

Memaklumkan kepada media, pihak kilang ini juga nyata terkejut dengan rusuhan yang dibuat oleh ribuan pekerja ini setelah mendakwa kelewatan gaji yang berlaku bukanlah melibatkan sehingga berbulan-bulan sebaliknya cuma empat hari.

Berdasarkan ura-ura baharu, Apple mungkin tidak lagi sertakan kabel USB bersama iPhone 13 pada tahun hadapan.

Apple iPhone 13 Mungkin Tidak Lagi Didatangkan Dengan Kabel USB Bersama

Malaysia Antara Negara Termurah Untuk Dapatkan Apple iPhone 12

Selepas China, Apple Memilih India Sebagai Kilang Pemasangan iPhone


Kisah Benar Lelaki Tua Berkain Pelikat Yang Penuh Pengajaran (Bahagian 4)

Nota Editor: Kisah lelaki tua berkain pelikat pernah menyentuh hati rakyat Malaysia pada tahun lepas. Kisah benar ini ditulis oleh Dato’ Roslan Ab Hamid, seorang usahawan dan trainer pengucapan awam. Ia mengisahkan tentang nasihat seorang lelaki tua yang kaya raya tetapi hidup kekal ringkas kerana mahu menjalankan hidup yang lebih bermakna di atas muka bumi ini. Semoga anda mendapat pengajaran daripada perkongsian ini.

Klik di sini untuk membaca bahagian 1, bahagian 2 dan bahagian 3.

Selepas Asar jumpa dia di tempat biasa. Bersandar baca al Quran di dinding masjid. Tenang dan sungguh mengkagumkan. Puasa ini dia sudah 76 tahun, rasanya. Kadar baca al Quran 100 lembaran sehari. 20 lembaran antara waktu.

Pada hari biasa dia baca selepas Asar 20 lembaran. Kini masa Ramadhan dia ganda lima. Konsisten dan penuh komitmen.

Pesan ringkas beliau seperti selalu, mudah dan jelas sekali. Saya titipkan pesan itu.

46. Kita hanya menumpang di bumi Allah ini. Sementara sangat sifatnya. Dalam hitungan masa akhirat purata kita di sini hanya 90 minit. Satu game bola sepak.

Bumi ini tetap meriah tanpa kita. Planet ini tetap berputar tanpa adanya kita. Manusia tidak akan meratap pemergian kita. Andai ada yang bersedih barang seketika, ianya hanya keluarga kita. Kitalah yang bakal berdepan hari pembalasan sendirian.

47. Ilmu semata-mata tidak ada kuasa. Tindakan berbekalkan ilmu itu yang membezakan kita dengan mereka yang sama kelas dengan kita. Tiada harta yang dapat kita bawa ke dunia lain. Usah sombong duit banyak. Kita hanya bawa amal baik.

48. Berkawan dengan orang orang baik. Kita wajar jadi orang baik. Besarkan iman dalam diri. Iman andainya kekal ada dalam sanubari saat kita nazak diperbaringan, bakal membawa kita ke syurga Allah dengan rahmatNya jua.

49. Usah banyak berpendapat. Diam dan jimat perkataan. Bercakap perkara yang perlu. Habiskan banyak masa dengan menelaah buku-buku yang baik dan dengar ungkapan guru. Tatap al Quran setiap waktu. Ia kalam Ilahi untuk kita teladani.

50. Kesombongan tidak bawa kita kemana-mana. Bertelagah hanya menghuru-harakan suasana. Hidup dalam dunia kita. Pelihara persekitaran bersama teman-teman yang mahu berjiran di syurga.

51. Banyak masa kita pernah celaru. Dulu-dulu kita selalu keliru. Mahu ini dan itu. Masa lalu adalah masa sudah yang banyak mengajar kita dalam hikmah patut perlu. Sekarang setelah tahu buatlah selalu. Buat tanpa tangguh . Buat dengan rasa bersungguh.

52. Usah banyak berpendapat. Hanya perolehan pendapatan menjadikan manusia angkat kepala dan meniru jejak langkah kita. Manusia selamanya memandang tinggi orang kaya dan orang beragama.

53. Hidup ini kita tanggung dan kita lah yang jawab.

Jadi manusia bermanfaat. Insha Allah selamat.

BACA: Kisah Benar Lelaki Tua Berkain Pelikat Ini Akan Buatkan Anda Fikir Semula Tentang Kehidupan (Bahagian 1)

BACA Lagi: Kisah Lelaki Tua Berkain Pelikat Yang Penuh Pengajaran Dan Pesanan Ini Kembali Lagi (Bahagian 3)

LIKE dan FOLLOW Vocket di Facebook serta Instagram


Kisah Benar Lelaki Tua Berkain Pelikat Ini Akan Buatkan Anda Fikir Semula Tentang Kehidupan

Cerita ini asalnya dikongsikan oleh seorang pengguna Facebook, Dato’ Roslan Ab Hamid. Dan ia mendapat perhatian ramai dengan menerima jumlah like dan komen yang tinggi. Cerita ini memberi inspirasi kepada orang ramai bagaimana mahu hidup dengan lebih bermakna di atas muka bumi ini. Kami kongsikan kisah Lelaki Tuan Berkain Pelikat ini di bawah. Enjoy!

Saya jumpa lelaki tua ini. Selalu lepas Asar dia iktikaf di masjid.

Baca al Quran. Umur 70an. Duduk rumah dekat masjid.

Hartanya disana sini, bangunan komesil tengah bandar. Milikan RM35juta. Pendapatan pasif kutip sewa RM70,000 sebulan. Belanja RM20,000. RM50,000 sedekah dan infaq.

Dia tenang bersendirian meladeni anak cucu.

Saya mahu ambil gambar. Dia menolak. katanya malu.

Saya minta formula. Dia berikan 15. Saya catat dan mahu kongsikan. Bolehkah saya kongsikan?

#1 – Pertama, dia kata muliakan ibu bapa. Doa ibubapa adalah segala galanya. Ia tiada hijab terus termakbul. Raikan ibubapa. jaga mereka sepanjang usia. Doakan mereka apabila telah tiada.

#2 – Jaga masa. Ia datang dan berakhir. Urus masa antara 5 waktu solat. Atur kerja dengan sebaik cara. Pada setiap waktu ada perkara yang kita mulakan. Ada di masjid sebelum azan. masuk waktu terus solat. Selepas solat bertebaran berusaha cari rezeki.

#3 – Berdoa dengan khusyuk. Serah pada Allah. Tawakal. Allah tahu apa yang terbaik untuk kita.

#4 – Namun begitu kena usaha. Usaha pagi petang siang malam. Usaha sungguh sungguh. Usaha bermula dengan pasang niat. Lepas itu buat buat buat. Sampai dapat. Tidak dapat, usaha lain pula. Masa buat baca al Quran. Maka dia pun nasihatkan saya,

“Orang yang membaca surah Al-Ikhlas satu kali sama ganjarannya dengan memperoleh ganjaran membaca sepertiga Al-Quran. Jadi jika membaca surat Al-Ikhlas tiga kali mendapat ganjaran seperti membaca satu Al-Quran.

Rasulullah SAW pernah bertanya “Siapakah antara kamu yang dapat khatam Qur’an dalam jangka masa dua-tiga minit?” Tiada seorang dari sahabatnya yang menjawab. Malah UmarAl Khattab r.a telah mengatakan adalah mustahil untuk mengatam Qur’an dalam begitu cepat.

Ali Abi Talib r.a pun membaca surah Al-Ikhlas tiga kali.Rasulullah SAW menjawab dengan mengatakan bahawa Saiyidina Ali betul.

Membaca surah Al-Ikhlas sekali ganjarannya sama dengan membaca 10 juzuk kitab Al-Quran. Apabila membaca surah Al-Ikhlas sebanyak tiga kali khatamlah Quran kerana ianya sama dengan membaca 30 juzuk Al-Quran.
Sabda Rasullullah SAW: “Sesiapa membaca ‘Qul huwAllahu Ahad’ sebanyak 3 kali, dikurniakannya pahala seperti pahala orang yang membaca Al-Quran sekali khatam.”

Lelaki tua itu berkata, mulut dia tidak berhenti baca surah al Ikhlas. Kadang kadang sampai 1000 kali sehari. Dan tiap lepas asar masa dia iktikaf dan baca Al Quran.

#5 – Jaga Kesihatan. Jaga kesihatan. jaga kesihatan. Banyak berjalan kaki. Banyak. minum air masak atau air mineral. Jaga makanan.Kata lelaki tua ini lagi:

#6 – Hidup kena buat target. Ada wawasan. Ikat perut. Usah membazir. Mula dengan makanan. Makanan dan minuman mesti habiskan. Usah lagak orang kaya, padahal kita teman pada syaitan. Sentiasa belanja orang. Makan dikedai kecil. Perhatikan kebersihan kedai. Apabila bersih masuk. Disitu kita temui ramai orang susah. Belanja mereka..

#7 – Waktu maghrib usah ada atas jalan. Apabila dalam perjalanan berhenti. Cari masjid. Apabila dirumah, tutup pintu rapat rapat. Malam buang sampah sarap. Basuh pinggan mangkuk. Pastikan semua teratur sebelum tidur. Gunakan waktu antara maghrib dan isyak untuk tuntut ilmu agama. Boleh dengar orang mengajar. Boleh juga baca kitab. Lepas Isyak buat kira kira untung rugi. Siapkan bahan dan pakaian untuk kerja esok hari.

#8 – Usah takut jumpa orang. Walaupun 5 minit mahu berjumpa. Pergi sendiri. Usah pakai posmen apabila depani soal penting. Kita rangkak panjat bangunan. Tunggu. Biarlah kita ambil masa berhari hari perjalanan. yang penting sampaikan dengan tangan sendiri.Tenung mata dan baca “ayat ayat pengasih”. Hehehe. (Nota tambahan: Surah Yusuf: Ayat 4)

#9 – Balik malam, usah cakap penat. Usah cakap letih. Usah cakap sakit. Apabila sakit senyum. Allah sedang luruhkan dosa. Lepas sakit kita lagi bertenaga. Siapakah dalam dunia yang tidak pernah rasa sakit. Jatuh. dihina. Semua termasuk Rasulullah SAW. Namun, baginda ajar kita maafkan semua orang.

#10 – Niat mahu kaya. Niat mahu bantu ramai orang. Niat mahu jadi manusia berguna.Niat itu macam tulis surat. Dulu tiada internet, Macam tulis surat la. Salah tulis alamat akan sampai salah tempatlah surat itu. Maka tulis alamat betul betul. Niat mahu kaya, supaya kita dapat bantu ramai lagi orang. Mahu membahagiakan ramai orang.

#11 – Mula berniaga, usah buat pinjaman. Cukup dengan apa yang ada ditangan. Itu masa kita belajar. Berniaga ini seni. Kita sahaja tahu maksud lakaran. Terbakar tangan biasa. Namun, dengan duit sedikit kita tak rasa sangat panasnya. Usah samakan orang dengan kita. Mereka lain tak serupa.

(Kedai mula mula di mulut sahaja.) Senyum mesra, mulut manis. Usah sombong.sentiasa tegur dan sapa manusia. Kita berniaga dengan manusia.Berniaga dengan siapa sahaja. Andai kata kita kaki surau. Berniaga dengan orang surau tidak jadikan kita kaya. Berniaga dengan semua orang walaupun dia haprak keparat. Yang penting tunai. Ada duit kita cerita. Ada barang kita jual.

#12 – Modal kita adalah daya penarik yang pada diri kita. Daya penarik adalah ciri yang ada dalam diri yang buat orang lain rasa senang dengan kita. Cari ilmu tentang produk. Apabila orang tanya jawab dengan lancar dan petah. Jelas. sebut satu demi satu. Usah ragu ragu dan termanggu. Kongsi bukan jual. Ingat sentiasa kongsi dengan semangat membara. Orang jatuh cinta dengan semangat kita.

#13 – Apa lagi..ahaaa..masa mula niaga biar mendalam dulu. Usah cepat mahu melebar.Fahamkah apa pakcik cakap. Maksudnya biar berjaya satu demi satu. Apabila mula guna modal sendiri, kemudian buat sungguh sungguh sampai berjaya. Lepas dah nampak hasil, mula lebarkan. Masa itu boleh la mahu buat pinjaman. Kita sudah ada ilmu bisnes.

(Cukuplah tu. Masa ni Lelaki Tua Berkain Pelikat sudah mahu berhenti. Saya senyum peluk dia dan kata, “baharu ada 13 anak sungai di syurga. Tambah sampai 20″. Saya buat contengan kata dia dalam kepala)

#14 – Kita kena buat promosi apa jua yang kita bisnes. Produk tak boleh bercakap.Sejak bila pula lah produk boleh bercakap. Orang kena tahu apa yang kita buat. Caranya buka bank emosi dengan setiap pelanggan kita. Pelanggan yang puas hati datang lagi. Datang lagi. Sekarang pun Pak Cik masih buat bisnes sikit sikit. Perumahan. Pak Ciik buat lima rumah sekali siap. Siap baharu jual. Pak Cik buat cantik. Jual mahal. Orang beratur mahu beli. Jual barang siap. Usah jual barang dalam laut yang tidak tahu tersangkut pada pukat atau tidak. Tidak berkat begitu.

#15 – Apabila bisnes sudah maju, usah berlagak. Dahulu Pak Cik suka gunting rambut kedai Nawi. Dia tanya “Bagaimana Pak Cik mahu gunting rambut? Pak Cik jawab , “Dengan senyap senyap tapi cantik”. Anak fahamkah apa Pak Cik cakap ni? Jawab saya, “Faham Pak Cik, saya juga gunting rambut disitu sejak umur 15 tahun”. Hehehe. Maksudnya usah gosip sana gosip sini, balun orang sana balun orang sini. Usah peduli rambut atas kepala orang lain. Apa yang utama rambut kita tersisir rapi.Bijak anak ni. Apa nama? Yesss. Dia sudah tanya nama saya. Maknanya saya sudah dapat Mentor Lelaki Tua Berkain Pelikat.

#16 – Anak..ingat kita hidup sungguh sebentar, macam main bola sahaja. 90 minit tamatlah permainan. Itulah lebih kurang bandingan hidup didunia ini. Kita kejar bola. Cuba jaringkan gol. Apabila sampai tiupan wisel, tahulah keputusan. Apabila malaikat maut datang jemput kita, habislah kita. Ada dunia kekal abadi di sana. Usahlah kita berlagak sombong masa berjalan atas bumi Tuhan ini.

Paku yang nampak tidak rapat ke papan, akan diketuk oleh Tuan Rumah. Itulah perumpamaan hidupan. Rapat ke bumi. Sujud pada Tuhan.

Bacalah surah ar Rahman ayat 46, “Dan orang yang takut akan keadaan dirinya di mahkamah Tuhannya (untuk dihitung amalnya), disediakan baginya dua syurga”

#17 – Pak Cik bersyukur sampai ke tahap ini. Pak cik bersyukur. Syukur itu tandanya apabila Pak Cik rasa tak layak terima, namun Allah berikan juga. Pak Cik habiskan masa dalam waktu kecemasan ini dengan memandang yang memberi nikmat bukan pada nikmatnya. Anakku bersyukurlah. Masih punya masa mengatur tapak menjejaki orang hebat dalam agama.

Dunia ini tidak lebih dari sayap nyamuk sahaja. Usah letak dunia di hati. Tetapi berusahalah supaya dunia dalam genggaman tangan kita. Pak Cik pakai kereta besar, bukan untuk apa namun Pak Cik mahu menikmati apa rasa sayap nyamuk itu. Kalau sayap nyamuk itu sudah rasa nikmatnya, bayangkan nikmat di syurga.

#18 – Anak… Apabila mahu makan nasi, dapatkan beras. Cakap cakap dan sembang sembang tidak hasilkan beras. Rajin usaha. sampai waktu solat. Solat itu tiang agama. Usah terjerat dengan penyakit umat akhir zaman. Mereka cintakan dunia. Takutkan mati. Hakikatnya mati itu pasti. Namun, jangan kerana takutkan mati duduk atas masjid semata mata dan harapkan hidangan turun dari langit.

Tidak boleh begitu. Cuba beri masa untuk semua perkara. Umur macam Pak Cik sekarang, hari hari biasa, 6 jam tidur. 6 jam bekerja. 6 jam duduk atas masjid. 6 jam bersama anak cucu cicit. Anak, ada Pak Cik ingat, Nabi SAW sebut, “Peliharalah lidahmu, luaskan rumahmu dan tangislah dosamu”. Cuba anak check siapa perawinya. (nota: Hadis riwayat at Tirmizi)

#19 – Anakku kita bukan orang sufi. Mereka lain. Kita orang biasa,

“Apabila kemiskinan datang bertandang mengetuk di pintu, kasih sayang segera terbang keluar ikut jendela. Saat itu sahabat dekat mula menjauh, kesusahan bagaikan banjir besar menghanyutkan segalanya pergi dan ianya hanya kembali apabila kita kaya semula”

Rajinlah berusaha. Wang bukan segala galanya. Namun banyak perkara dalam dunia sekarang perlukan wang anakku. Wang bukan raja. Wang adalah hamba perkasa yang memudahkan banyak perkara. ramai orang sedikit sedikit sebut Tuhan, pada hal hati mereka bersimpang simpang.

#20 – Cuba sedaya upaya supaya ada wuduk pada tubuh kita. Ianya adalah cara terbaik cucikan diri. Cuba mandi setiap kali sebelum masuk waktu. Tidak dapat kerana banyak masa di pejabat, mandi 3 kali sehari. Sebelum subuh, sebelum maghrib dan sebelum isya’. InsyaAllah kita rasa bersih dan tenang dari segi luaran. Sewaktu berdiri mahu solat, rasakan ketakutan luar biasa. Kita sedang menghadap Allah Raja dan Tuan kepada segala Raja.

Gambar sekadar hiasan dan kredit untuk Google.


Kisah Benar Hampir Ditipu RM100K Oleh Scammer Profesional Seperti Siri TV Hustle

Pada 5 bulan lepas kedai saya dikunjungi oleh 2 lelaki Cina. Dia perkenalkan diri sebagai Mr David dan seorang lagi ialah Uncle Wong. Mereka berhajat untuk order 50 bungkus nasi untuk lunch dan 50 bungkus lagi untuk dinner setiap hari selama sebulan.

Bila dikira jumlahnya lebih kurang RM18,000. Mereka juga minta harga setiap bungkusan dinaikkan 50 sen. Ia dikira sebagai komisyen sebab mereka sendiri yang akan ambil bungkusan nasi tu dan akan hantar ke tapak projek di Taman Connaught Cheras.

Mr David kata harga kami memang OK dan rasa pun sedap sebab dia sudah test sendiri makan nasi di sini sebelum ni. Tapi katanya dia akan beritahu bos dia (pengurus projek) tentang hal ni dan akan inform saya secepat mungkin. Kalau semua OK dia akan cuba minta bos dia bagi deposit untuk saya sambil mohon untuk mintak diri dulu.

“Berapa RM kopi dan teh ni bos?” tanya Mr David.

“Tak apa lah Mr David, saya belanja minum. Lagipun kita sama-sama bisnes maa. You pun kasi projek kat saya. You tolong saya. Saya tolong you balik maa,” jawab saya.

Dalam hati tuhan saja yang tahu betapa gembiranya dapat close deal yang bagus macam ni. Manalah tahu ada rezeki nanti dia nak sambung sampai setahun.

Sebelah petang pula Mr David call saya. Katanya Manager dia dah setuju dan dia nak jumpa saya dan wife untuk bincang pasal deposit tu. Dia nak jumpa esok pukul 11 pagi di Aeon Cheras Selatan (Jusco Balakong). Jumpa di kopitiam sebelah dalam.

Saya pun bersetuju dan beritahu saya akan sampai sana tepat 11 pagi esok. Wife pun gembira. Tak sabar rasanya menunggu hari esok pula.

Hari Khamis tepat jam 11 pagi saya dan wife (Mona Mat Zain) pun tiba di Aeon Cheras Selatan. Saya terus call Mr David nak jumpa di mana. Dia kata dia dan Uncle Wong dah sampai dan sedang tunggu kami di Secret Recipe.

Bila kami sampai nampaklah kerusi dah disiapkan untuk 6 orang. Mungkin mereka siapkan untuk bos-bos mereka kot. Selang 5 minit manager pun sampai. Dia perkenalkan diri sebagai Mr Lee.

Mr Lee agak berumur orangnya, berjanggut putih dan sempoi orangnya hanya berpakaian santai dan bertopi Nike kaler coklat cair. Gaya pertuturannya memang nampak teratur dan fasih walaupun adakalanya ada sikit pelat.

So, bermulalah perbincangan kami mengenai katering bungkusan tersebut sama seperti yang dibincangkan semalamnya. Harga mark up 50sen pun dipersetujui oleh Mr Lee. Rupanya Mr Lee pun ada share komisyen tu.

Dan dia beritahu sebentar lagi bos besar Datuk Kong akan sampai juga untuk berjumpa kami dan seorang lagi untuk urusan jual beli tanah.

Mr Lee kata dia akan tolong kami dengan beritahu bos suruh bagi deposit RM18,000 terus hari esok. Kira sudah lock deal untuk 1 bulan. Kalau 1 bulan OK boleh sambung setahun. Dalam hati tak berhenti ucap alhamdulillah. Syukur ya Allah kau bantu kami dengan rezeki yang tak disangka ini.

Bila semuanya sudah OK, Mr Lee suruh kami tunggu sekejap sebab ada seorang kawan dia sudah sampai. Katanya urusan jual beli tanah. Mr Lee pun suruh David call segera kawannya suruh jumpa di Secret Recipe ni.

Selang 2 minit, kawan Mr Lee yang disebut-sebut pun tiba.

Mr Lee perkenalkan dia kepada kami. Nama kawannya Mr Chong. Tanpa berlengah-lengah Mr Chong terus keluarkan geran tanah dan 2 buku agreement jual beli dan ditunjukkan kepada Mr Lee.

Mr Chong: Ini tanah saya punya adik mau jual cepat. Sekarang dia di hospital Singapore mau operation cepat. Dia sudah agree suruh saya jual RM600,000. Tapi mau cash.

Mr Lee: Saya kena bincang dulu sama bos, apa macam nanti saya kasi tau sama you la.

Mr Chong: Apa macam hari ni boleh kasi tau ka? Saya mau pakai hari ini juga woo.

Mr Lee terus membelek dokumen-dokumen tersebut dan kemudian serahkan kepada saya untuk semak balik dokumen original dengan salinan dokumen geran tanah yang dipegang oleh Mr Lee sebelum ini.

Saya pun terpinga-pingalah juga kenapa saya yang disuruh semak dokumen tu padahal staf dia Mr David dan Uncle Wong ada di sebelah. Saya dah mula syak sesuatu.

Tapi hati bersangka baik lah jugak mungkin disebabkan geran tu dalam bahasa Melayu. Bila dokumen dah disahkan sahih, Mr Lee beritahu Mr Chong dia akan cuba bincang dengan big boss Datuk Kong kasi payment cepat.

Mr Chong pula beritahu mesti cepat sebab wife dia pun ada nak jumpa buyer lain sekejap lagi. Mr Chong pun segera minta diri mau cari barang sekejap dalam Jusco, nanti apa-apa hal telepon dia segera.

Selepas dia beransur, Mr Lee pun mula bincang dengan kami. Katanya harga yang ditawarkan Mr Chong tu amat murah.

Harga asal tanah tu RM1 juta lebih sebelum ni. Sebenarnya tanah tu tak sampai pun 1 ekar tapi disebabkan kedudukan tanah tu terletak di hadapan kilang bos (Datuk Kong) dia menyebabkan harga semakin mahal. Setiap hari lori-lori milik bos dia akan lalu kawasan tu dan dikenakan caj RM30 setiap lori. Sebulan lebih kurang hampir RM12000 bos dia terpaksa bayar kepada tuan tanah.

“Dulu bos dia nak beli RM1 juta pun dia tak mau jual. Sekarang sudah sakit baru sibuk mau jual,” kata Mr Lee.

“Sekarang arr… Ini tanah itu orang mau jual murah. RM600 ribu sahaja. Kita boleh kasi up RM900,000 jual sama saya punya bos,” jelas dia lagi.

“Tapi saya mau minta you kasi tolong jadi broker ini tanah. Kita tak boleh jual sendiri sama bos maa nanti dia bising sama kita. Nanti ada untung RM300,000 kita kongsi dua lah. Kita ambil RM150,000, you ambil juga RM150,000 lorr. Amacam?” soal Mr Lee kepada saya.

RM150,000.00 cash. Fuhh.. Siapa tak nak?

Saya ingatkan perbincangan mengenai pembahagian untung sebanyak RM300,000 tu dah selesai. Rupanya Mr Lee ada nak tambah sesuatu lagi.

“Nanti itu Datuk sampai you cakap sama Datuk ini tanah mahu jual RM950,000. Kalau itu Datuk minta kurang, you kira RM900,000 lorr,” tambah beliau sambil mengajar saya teknik closing power.

Saya bertambah risau sebenarnya. Dah la tak ada pengalaman langsung jadi broker tanah ni. Dengar komisyen RM150,000 tu memang sedap bunyinya tapi kena fikir juga apa risiko yang bakal menanti. Sempat juga saya bertanya bagaimana perihal urusan dokumen dan pembayaran dari pihak kilang kepada penjual.

Mr Lee mengatakan semua urusan akan dibuat secara cash. Kemungkinan besar Datuk Kong akan beli atas akaun personal dan akan dijual semula kepada syarikat dengan margin lebih tinggi.

Oh macam ni rupanya. Untung atas angin. Senangnya diorang ni buat duit. Kaya bertambah kaya. Tapi hati saya dah mula rasa semacam. Rasa tak sedap hati. Takkanlah mereka ni senang senang saja nak kasi kami share yang besar. Padahal mereka boleh gunakan kawan-kawan mereka sendiri.

Tiba-tiba terlintas di fikiran rancangan TV kegemaran saya satu masa dulu iaitu “Hustle”. Siri TV ni mengisahkan 5 orang sahabat yang mempunyai kepakaran berbeza dan berpakat untuk mendapatkan duit secara menipu orang kaya.

Tapi mangsanya terdiri daripada orang-orang kaya yang tamak dan jahat. Cara kerja mereka memang smart dan sangat teratur sehinggakan mangsa tersebut sanggup menyerahkan berjuta dollar tapi tak berani buat report polis selepas sedar ditipu.

Lebih kurang cerita TV “Leverage” dan ada juga persamaan konsep dengan filem “Ocean’s Eleven”.

OK lah berbalik kepada cerita tadi, Datuk Kong akhirnya tiba. Memang rupa macam Datuk orangnya. Dengan berbaju batik biru dan berseluar putih dia memperkenalkan diri.

“Selamat pagi. Sorry saya agak lambat sikit. Banyak urusan tadi. Ini pun saya sekejap saja. Sekejap lagi saya mahu pergi Singapore. Saya mahu tengok office sana. Saya ada meeting petang ni” katanya yang agak fasih berbahasa Melayu berbanding dengan yang lain.

Mr Lee pun terus menerangkan pada Datuk Kong berkenaan perihal katering bungkusan dan juga situasi mengenai tanah yang ingin dijual oleh Mr Chong itu tadi. Datuk Kong bersetuju dengan semua cadangan Mr Lee. Kemudian dia mengeluarkan sesuatu dari beg bimbitnya. Kelihatan sebungkus sampul surat kuning besar yang mengandungi sesuatu. Rasanya macam duit.

Datuk Kong: Mr Lee, saya sudah setuju pasal itu tanah, sekarang saya bagi cash RM30,000. Esok saya bagi balance you ambil di office. You kasi itu orang dulu, kasi lock itu tanah sebelum orang lain ambil, OK. Sekarang saya ada urgent matter dekat kilang Singapore. Saya kena pergi dulu ya. Ada apa hal you boleh bincang dengan Mr Lee. HP saya bateri sudah mau kong. Saya mintak diri dulu ya.

Selepas Datuk Kong keluar, Mr Lee minta David segera call Mr Chong. Takut lambat-lambat nanti tak sempat nak close deal tanah tersebut.

Dalam 2 minit Mr Chong pun sampai. Agak cepat juga dia sampai. Mungkin dia ada sekitar dalam Jusco Balakong ni. Mr Lee pun terus mulakan bicara tanpa lengah lagi.

Mr Lee: Mr Chong, OK saya punya bos sudah setuju mau beli itu tanah harga RM600,000. Tapi sekarang bos saya mau kasi deposit dulu RM30 ribu janji close deal.

Mr Chong: Haiya.. Ini macam la. Saya sudah cakap tadi. Saya mau cash terus RM600,000. Saya mau pakai urgent. Abang saya sudah mau operation. You kasi tolong la sama saya. Ini harga sudah kasi you murah maa. You kasi I RM600,000 sekarang, saya terus kasi geran original. Nanti kita kasi tukar nama.

Mr Chong: Ini sudah paling murah la bos, You kasi tau bos you la, saya mau urgent cash RM600,000 OK? Ada 600k cash, confirm close deal. Saya sekarang tak boleh lama, saya mau pergi. Wife saya sana tengah jumpa olang mau beli ini tanah juga.

Mr Lee: OK la Mr Chong, you pergi dulu, nanti I call balik. I mau tanya bos dulu apa macam.

Mr Chong pun terus beredar segera. Mr Lee segera panggil David dan Uncle Wong untuk bincang. Saya dah mula syak sesuatu. Mr Lee beritahu kat David dan Uncle Wong, mereka mesti close deal tanah ni secepat mungkin.

Mr Lee kata dia sanggup keluar duit simpanan dia sendiri di Bank berjumlah RM200,000. David pula boleh keluarkan sebanyak RM80,000 dan Uncle David pula RM50,000. Tambah Mr Lee lagi beliau boleh dapatkan pinjaman RM100,000 daripada menantu dia. Ditambah dengan cash RM30,000 tadi, maka keseluruhan duit yang ada berjumlah RM460,000. Masih lagi kurang RM140,000.

Jeng jeng jeng. Jangkaan saya dalam hati tadi tepat. Memang selepas berbincang sesama sendiri, mereka bertanya saya pula.

Mr Lee: OK En Khairul, sekarang aa kita sudah kumpul RM460,000, lagi tak cukup RM140,000. Boleh tak En Khairul support lagi RM140,000 hari ni. Kalau tak dapat 140k, 100k pun boleh. Balance nanti tak apa saya kawtim

Saya pun pandang isteri. Dia pun pandang saya. Memang sebenarnya dalam akaun memang tak ada pun angka tu. Kebetulan ada payment dari pihak government berjumlah 5 angka masih belum masuk lagi waktu tu.

“OK macam ni Mr Lee, saya bukan tak mau bantu you all, tapi sekarang saya punya payment katering dari government ada 50k masih banyak belum masuk lagi. Kalau ada pun saya boleh support 10k saja dulu. Ada balance lagi untuk standby duit gaji staf dan modal untuk katering next projek. Saya tak boleh keluar semua.” kata saya dengan confident.

Padahal dalam hati Allah saja yang tau. Rasanya wife saya masa tu pun masih belum dapat tangkap permainan mereka ni. Mungkin masih dibuai untung segera 150k tu tadi.

David: En Khairul, you kena bantu lagi maa. 10k tak cukup. Kalau boleh you cari 30k la. Boleh try pinjam sama kawan atau sedara la. Modal 30k, untung 150k maa. You manyak untung maa.

Mr Lee: Tak apa En Khairul, you keluar itu 10k, lagi tambah 20k you pinjam siapa siapa. Lagi balance tak cukup saya cari kawan. Janji close deal itu tanah.

Saya: OK Mr Lee, sekarang saya dan wife mau pegi bank sekejap keluar duit dan pinjam duit kawan. Dah dapat nanti saya call Mr David”.

Lantas saya dan wife pun segera beredar sambil ditemani David yang beriya-iya mau hantar kami ke bank dengan kereta dia tapi saya terpaksa menolak sebab lepas pergi bank, saya kena ambil anak balik dari sekolah.

Sewaktu perjalanan menuju ke kereta saya beritahu wife yang semua itu tadi hanyalah scam dan lakonan mereka berlima semata-mata.

Wife saya pada mulanya macam tak percaya. Tapi bila saya beritahu semua aksi-aksi mereka yang mencurigakan barulah dia percaya.

Astagfirullah. Macam tak percaya saja kita hampir kena tipu dengan mereka.

Lebih kurang pukul 2 lebih, David pun call saya beberapa kali. Mulanya malas nak jawab, tapi selepas 10 kali missed call akhirnya saya jawab juga.

“David, saya sudah cari itu 20k tapi tak dapat la. Duit akaun pun saya boleh keluar 1k saja sebab tak cukup nak cover duit gaji staff. Sorry la David, saya tak boleh join you beli tanah tu,” kata saya yang sebenarnya memang nak mengelak bila cakap 1k tu.

David: Takpelah En Khairul, you datang je bawak 1ribu tu, nanti kita bincang la apa macam nanti boleh kawtim sama Mr Lee.

“Ok David. Nanti saya datang sana sekejap lagi,” balas saya.

Fuyoo… Desperate nyer sampai RM1 ribu pun kau nak sailang juga. Ingatkan dah tak nak tadi. Tapi rupanya dia kejar jugak. Sorry lah Mr David, you salah orang kali ni.

Sepanjang petang tu saya terima hampir 20 call dari David. Tapi langsung saya tak jawab. Selepas tu terus senyap. Mungkin dia dah boleh agak ‘game’ mereka tak menjadi hari ni.

Sebenarnya kami agak risau jugak kalau-kalau diorang akan datang ke Belimbing Corner. Boleh jadi kacau nanti. Tapi kami tetap tawakal juga, yang penting kami tak kena tipu berpuluh ribu dengan scammer profesional macam mereka tu.

Maaf kalau kisah ni agak panjang tapi saya perlu huraikan dengan lebih mendalam bagi mengelakkan orang lain menjadi mangsa penipuan scammers ni di masa akan datang.

Diharap anda semua lebih berhati-hati bila mendapat peluang bisnes sebegini. Mereka ni amat bijak. Segala perancangan telah diatur dengan baik.

Mula-mula meraka akan pancing dengan projek yang berkaitan dengan bisnes kita. Lepas tu mereka akan mula keluarkan umpan emas yang lebih lumayan dan menggiurkan.

Dan sebaiknya bila berjumpa untuk sebarang projek kita ada berteman dan bukan berseorangan. Kena ada check dan balance. Kalau sorang silap-silap mudah hanyut.

Maaf tak ada gambar diambil sewaktu perbincangan.
Silakan share pada sahabat anda.


Kisah Benar Seorang Pesakit Yang Bergantung Pada Mesin Gigih Menulis Satu Perkataan Yang Bakal Menginsafkan Kita

Seorang doktor lepasan Ireland telah berkongsi cerita di Facebooknya yang bakal membuat kita duduk seketika dan termenung sejenak.

Kisah ini diceritakan semula oleh saya iaitu rakannya:

Seorang pesakit berusia 30-an di High Dependency Ward (HDW) berusaha bersungguh-sungguh memanggil seorang doktor.

Dia boleh bercakap tetapi dalam keadaan menggunakan bantuan pernafasan itu menyukarkan dia untuk bersuara. Keadaan itu juga buat orang lain sukar untuk memahami apa yang hendak dibicarakannya.

Akhirnya, usaha itu berbaloi apabila doktor itu datang mendekati katilnya. Pada fikiran doktor, pesakit ini mungkin jenis restless dan agresif. Dia bertanya kepada pesakit itu sama ada nak makan, atau nak buka tiub, atau nak minum atau nak balik rumah kepada pesakit tersebut.

Pesakit itu memberikan jawapan “tidak” untuk semua pertanyaan doktor itu.

Kemudian, doktor memberikannya sehelai kertas dan pen agar pesakit itu dapat memberitahu masalahnya yang sebenar dengan lebih baik. Dalam kepayahan pesakit itu cuba menulis di atas kertas tersebut.

Cuba anda teka apakah yang ditulis oleh pesakit itu.

Jika anda dapat kenalpasti apa yang ditulis oleh pesakit itu, ia mesti mengagumkan dan menginsafkan kita.

Mahu tahu apakah yang ditulis oleh pesakit itu?

SEMBAHYANG
Ya, perkataan itu ialah sembahyang.

Walaupun dalam keadaan sakit sehingga memerlukan dia bernafas menggunakan alat bantuan pernafasan, situasi itu tidak menghalang niat dia menunaikan tanggungjawab yang wajib kepada Tuhannya.

Kami kagum dengan semangat dan keinginan pesakit ini kerana ada sesetengah pesakit yang tidak menunaikan solat ketika di tahan di wad hospital. Sebenarnya sekiranya mereka tidak tahu cara solat ketika sakit, ada sesetengah hospital menyediakan kit panduan solat ketika sakit di kawasan katil pesakit.

Malah, ada juga segelintir dari kita yang masih sihat dan aktif ke sana sini masih mengabaikan tanggungjawab wajib itu atau tidak menyempurnakannya dengan baik gara-gara rasa ia tidak penting, tidak sempat masa dan sibuk mengejar urusan dunia.

Mungkin kita terlupa tentang ingat 5 perkara sebelum 5 perkara. Hargailah segala nikmat yang dianugerahkan olehNya kepada kita. Kerna semuanya adalah pinjaman semata-mata dan bila-bila masa sahaja boleh ditarik semula oleh Tuhan termasuklah nyawa kita sendiri.

Berbalik kepada kisah pesakit itu, tindakan doktor selepas itu juga akan buat kita terkejut dan kagum dengannya.

Doktor itu telah membantu pesakit tersebut mengambil wuduk dan kemudian mengajarnya solat untuk orang sakit.

MasyaALLAH! Sungguh mulia tindakan doktor tersebut. Hanya Tuhan sahaja dapat membalas kebaikannya itu.

Syabas kepada doktor dan pesakit dalam kisah benar ini!

Moga kisah ini memberi impak dan tauladan buat kita semua.

Ikuti pelbagai kisah menarik di The Vocket.


Kisah Beraya “Kosong Kosong” Zizan Razak Dan Lisa Surihani Ini Serius Best

Setiap kali menjelangnya Hari Raya Aidilfitri, kemunculan iklan Hari Raya adalah antara yang ditunggu-tunggu oleh masyarakat tidak kira sama ada di kaca televisyen mahupun di Youtube.

Oleh yang demikian, dengan bertemakan ‘Kosong-Kosong’ kisah raya dua selebriti terkenal iaitu Lisa Surihani dan Zizan Razak menjadi pilihan dalam iklan Hari Raya Astro pada tahun ini.

Apa yang ingin disampaikan melalui iklan Raya kisah pengalaman dua selebriti ini ialah mesej ‘Kosong-Kosong’ yang memberikan kesan mendalam terhadap diri kerana ia menyentuh kenangan-kenangan terindah bersama keluarga, rakan dan juga jiran tertangga.

Kepada yang masih belum menonton, apa kata jom kita lihat iklan ini di bawah.


Kisah Bertunang 1 Saat ini Mendapat 29,000 Likes dan 8000 Share. Ia Akan Mengubah Persepsi Anda Tentang Bernikah

Mira Pak Nasir, seorang pengguna facebook menceritakan kisahnya bagaimana sebuah pertunangan telah berubah menjadi pernikahan, berkat izin ayahnya dan sokongan keluarga mentua.

Kisah ini sangat mengharukan dan bakal mengubah persepsi anda tentang betapa mudahnya bernikah di bumi bertuah kita ini.

1/3/2014 tarikh sepatutnya aku bertunang dengan suami aku,
tapi lepas sesi sarung cincin dari mak mertua, ayah aku panggil suami aku dtg dekat dia, depan tetamu semua dia tanya
“mu nak nikah tak harini?”

suami aku dengan terkejut terus angguk, sapa taknak kan?? haha.
ayah aku pun panggil seorang ustaz yang kebetulan sepupu suami aku ,

dia tanya “ustaz apa hukum saya bagi anak saya kawin hari ni, saya dah ada 3 saksi dan saya wali dia?”

ustaz tu cuma jawap ” boleh, memang sah, tapi x pernah orang buat”
ayah aku jawap “orang tak buat biar saya buat”
dan paling best family mertua aku semua sokong, ALHAMDULILLAH dapat keluarga mertua yang terbuka juga,

dan kebetulan suami aku memang simpan dinar emas dalam dompet, dia keluarkan jadikan mas kawin,
dan ayah aku la yg jd tok kadi, dialah yang bagi khutbah nikah, dialah yang akadkan nikah aku

mudah tak nak halalkan hubungan? mudah sangat kalau kita mudahkan.

ayah aku nikahkan pun cuma nak bagi aku dating secara halal,
sebab dia tahu anak dia ni tak baik mana, takut seludup keluar dating berdua,

Ya! ada yang cakap dan hina kata ayah aku gelojoh,
ada jugak yang RESPECT dengan tindakan gelojoh ayah aku,

10/5/2014 alhamdulillah,aku dah selamat nikah mengikut cara rasmi di malaysia,
memang tak perlu pun rasmi tu,tapi dah kita hidup dalam negara macam ni, kita ikutlah,

sempoi tak baju nikah aku pertama aku?, suami aku dengan kemeja, aku dengan kurung moden jeee

inilah kisah yang aku akan simpan untuk cerita dekat anak-anak dan cucu cicit kalau umur panjang,
kisah tak berapa menarik tapi sedikit RARE lah kot,

insyaALLAH, cerita ni bukan untuk riak atau bangga, tapi untuk mengubah minda kita yang dijajah, nak kawin susah, susah susah,
jadi berzina itu jadi mudah!

*update: 10/5/2014 nikah rasmi itu ialah saya nikah semula dimana lengkap dengan cop imam, surat pej agama,hiv test dan krusus kawin dan lain2 bagi memenuhi prosedure perkahwinan di malaysia


Kisah Biadap Pemandu Malaysia Dan Australia Yang Akan Buat Anda Rasa Geram

Kisah ini kami ambil dari seorang pengguna facebook bernama Neollene Ain. Beliau berkongsi pengalaman malang beliau ketika memandu kereta di Malaysia dan Australia. Baca cerita selanjutnya

Dulu masa di Perth, dalam 3 4 kejadian ‘rude driver’ yang kami pernah alami.

Satu, bila saya dan kawan tengah berjalan kat pedestrian walkway, ada kereta baling kon aiskrim ke arah kami sambil menunjuk tangan mencarut dan bersorak kepada kami. Nasib baik aiskrim tu tak kena baju. Balingan aiskrim tu tersasar ke tanah and kami just terkena sikit percikan aiskrim kat seluar.

Ok lah masa tu sabar. Mungkin diorang mabuk dan tengok perempuan pakai tudung. Diorang paranoid mungkin?

Kejadian kedua kat depan selekoh sekolah kami. kami sure kami memandu dengan cermat just like other Australian driver. Tiba-tiba ada kereta memotong dan bagi ‘middle finger’ keluar tingkap dan tuju kat kami sambil honking.

Kami terpinga2 dan pandang sesama sendiri. Apa masalah dia? sebab tengok perempuan memandu dan pakai tudung lagi?

Ok fine. Kami sabar. Dia ada masalah mental mungkin.

Kali ketiga, Saya drive alone di satu suburb yang agak jauh dari rumah kami. Kat sana kami sangat behave. Memandu 60km sejam di kebanyakan highway utama sebab follow speed limit kat sana dan bagi signal sebanyak yang boleh. Tiba-tiba ada sebuah kereta dari belakang
datang dekat. Laju dan mencucuk. Mula-mula saya tak faha. Bila dah drive dekat sangat dengan kereta saya. Ok fine saya bawa laju sikit.

Ikut kan hati, siapa nak kalah bila ada orang cari pasal kan? tapi bila fikir yang duit nak beli kereta kami tu sangat mahal. Kalau kena saman langgar speed limit lagilah beratus dan kalau kereta rosak atau apa2 jadi lagilah mahal nak repair. 4 kali ganda mahalnya. Jadi saya mengalah dan bagi dia potong.

Sekali lagi dia bagi middle finger. Saya fikir. apa dosa saya sampai dia cari pasal? sebab perempuan muslim lagi?

Bila balik ke Malaysia, saya ada buat beberapa kesimpulan tentang masyarakat di sana. Ada yang kuat agama, ada yang attitude kurang cerdik dan lain lain.

Mungkin bukan salah bangsa atau religion. Tapi masalah ‘mental’ diorang sendiri.

Ternyata hari ini, kesimpulan saya tu salah. Hari ini saya terserempak dengan perempuan melayu dan bertudung yang buat sesuatu yang lebih rude dari semua ‘pesakit-pesakit’ jalan raya yang saya jumpa di atas.

On the way ke office tadi saya rushing sebab terlambat siap sikit today. Berulang-alik dari rumah parents yang jauh every day.

Kat satu simpang, saya bagi signal dan cepat cepat masuk ke jalan besar. Ada sebuah kereta yang tengah drive di main road berada agak hampir dengan jarak kereta saya masa saya menyusur masuk. Tapi saya sure, jarak tu masih selamat lagi. Dia agak marah..dan dia hon. ok baiklah mungkin salah saya sebab nak cpt pergi kerja.

Selepas beberapa kilometer saya drive, pemandu yang sama tiba-tiba datang dari belakang dan ajak saya berlumba. Aih la dia ni lagi? tak habis lagi?

Saya tak hiraukan dia dan terus memandu dan tinggalkan dia dalam jarak agak jauh. Dia datang dekat semula dan tahu apa dia buat?

Dia tunjuk jari yang sangat ‘manis’ dan bila saya buat tak endah.. Dia mungkin jadi sangat marah. Dia tiba-tiba himpit ke arah saya dan ‘dang’ dia langgar dari tepi. calar habis bumper jadinya.

Saya sgt shocked. Tak sangka. Dia buat tindakan himpit dan langgar abruptly. mungkin dia nak saya elak dan langgar divider. Tapi dia silap.

Tak expect langsung manusia boleh bertuhankan emosi lebih dari segalanya sampai membahayakan nyawa orang, merosakkan harta benda orang.. sampai macam tu skali?

Masalah apalah dia? saya sedih sebab dia sebangsa seagama sejantina dan asal dari tempat yang sama. Tapi tak ada nilai bertolak ansur dan kebijaksaan langsung. kereta dia pun calar habis

Kereta saya siapa nak bayar? Ya.. saya sedang bersabar semoga menjadi pengajaran.


Kisah Bisnes Uncle Cina Dan Bangla Yang Bakal Buat Kita Panas Telinga

Nota Editor: Terima kasih kepada Tuan Shaari Anuar kerana menulis dan sudi berkongsi kisah bisnes ini di Vocket. Semoga penulisan ini membuatkan kita lebih bersemangat dalam bisnes setiap hari.

Yang sebelah kiri, mungkin tak minat kan, ala Bangla je pun.

Tapi Bangla bukan sebarang Bangla ye.
Kita cerita pasal Uncle ni dulu.

Uncle ini adalah pemilik deretan kedai di kawasan Kenanga Wholesale Center.

Tempat paling 'happening' untuk belian borong di Kuala Lumpur. Kedai 4 tingkat, deretan tu ada lebih 10 unit dia punya.
Kalau 1 kedai nilai 5 juta, kali dengan 10 dah berapa. Itu kat situ je….

Cerita Uncle ni, dulu beliau budak kampung merantau ke ibu kota.
Sampai KL, bekerja jual baju di pasar malam. Berkat kerajinan dia, lama-lama tauke bagi dia ambil baju secara hutang untuk dijual sendiri.

Bila mula berniaga, prinsip dia, hutang orang mesti dibayar dulu. Kena dapat kepercayaan daripada orang lain. Kemudian, dia berjaya kembangkan bisnes. Dia mampu menyewa kedai kecil, untuk dijadikan tapak tetap.

Cerita beliau lagi, dia mengamalkan prinsip berjimat cermat. Ada duit, dia simpan, kalau belum kaya jangan sesekali mengaku kita kaya. Dan jangan sibuk nak tunjuk pada orang lain yang diri kita dah kaya.

Masa dia berniaga, rekod beliau cukup bersih. Semua hutang dibayar on time, ikut janji yang dibuat. Dan semua pembekal bagi dia berniaga secara hutang, kerana dah dapat kepercayaan.

Hasil simpanan beliau, beliau berjaya beli tanah di Pudu, atau kawasan Jalan Kenanga.

"Dulu-dulu harga murah, orang tak nak beli tanah kawasan tu.
Tempat gangster bermaharajalela," cerita beliau.

Bila ada modal, dia gunakan modal 30%, dan 70% dia buat pinjaman bank untuk bina bangunan.

Dalam kepala dia, dia bukan buat pinjaman. Tapi, beliau buat Joint Venture  dengan bank. Kalaulah dia boleh bayar balik, bangunan tersebut akan jadi hak milik beliau sepenuhnya. Dan yang penting, pembayaran kepada bank mesti cantik. Jangan sesekali rosakkan kepercayaan yang diberikan.

Seronok dapat berborak dengan Uncle ni, beruntung saya dapat interview orang lama yang banyak pengalaman. Bukan senang nak cari tuan punya bangunan komersil di tengah-tengah bandar KL ni. Umur pun dah 80 tahun dah.

Pesanan dia, nak berniaga, berniagalah awal-awal. Macam dia dulu, sekolah pon tak habis. Kerja dengan orang, kemudian terus berniaga dengan kuantiti pakaian yang sedikit.

Lagi satu, kata beliau, dah tua-tua sebegini, tak ada 'value' dah kaya raya pun.
Tak ada apa nak dibanggakan dah. Semua kekayaan akan diturunkan kepada anak-anak. Anak-anak beliau sendiri pun semua dah ada bisnes masing-masing.

Dialah pemilik kedai tekstil, salah seorang penyewa Uncle tu.
Sewa bawah saja dah 7 ribu.

Pergi Chow Kit, penuh dengan peniaga Indon.

Pergi Kota Raya, ramai peniaga Nepal yang makan sirih.

Pergi Bukit Bintang, makin banyak restoren Arab, nasi Arab kepunyaan bangsa Arab.

Panjang lebar Bangla ni membebel. Panas juga telinga saya, pedih pun ada.

Apapun, pesan terakhir Uncle, tak kisah bangsa apa pun kamu, kalau kamu rajin, kamu akan dapat ganjaran. Memang betul kata Uncle, dan kata-kata Bangla ni.

Walaupon pahit dan pedas, inject kat saya semangat dan motivasi. Dalam hati saya, kalaulah saya tak buat saham amanah lagi, dan masih bekerja, hari ini juga saya masuk pejabat untuk hantar surat resign.

Kalau rasa bermanfaat dengan cerita ini, sila share. Biar orang lain dapat manfaat sama. Hidup ni kita kena saling berkongsi.

Anda ada satu ilmu, saya ada satu ilmu. Kita tukar-tukar, saya dah ada dua ilmu, kamu pun ada dua ilmu, kan?

BACA: Kisah Benar Lelaki Tua Berkain Pelikat Ini Akan Buatkan Anda Fikir Semula Tentang Kehidupan

BACA: Bangla Buat Duit Beribu Ringgit Dari Pelaburan Hartanah. Ini Kisah Benar Yang Sangat Mengagumkan

LIKE dan FOLLOW Vocket di Facebook serta Instagram


Pernah Berada Di Kelas Corot, Kerana Tidak Putus Asa Pelajar Ini Dapat Belajar Di Jordan

Nota Editor: Kisah ini asalnya telah dikongsikan di fb wall Afyz Yzels, pelajar Malaysia yang kini sedang belajar di Jordan. Kami kongsikan semula di sini dengan izin dari penulis asal. Ia kisah benar dari pengalaman Afyz sendiri. Harapan kami kisah ini turut memberi inspirasi kepada anda agar tidak mudah berputus asa, juga buat para guru dalam mendidik anak bangsa.

Pernah sekali balik ke Malaysia beberapa tahun lepas, ziarah cikgu-cikgu SPM. Antara paling memberi inspirasi, seorang cikgu ni, lain daripada yang lain ucapan dia.

“Kalau saya lah jadi pengetua, saya takkan jemput pelajar-pelajar cemerlang yang smemangnya cemerlang dari tingkatan 1 lagi Fidz. yang sentiasa straight A, smpailah SPM.

Buat apa nak panggil dia orang Fidz, namanya kem kecemerlangan tapi jemput orang yang tak pernah gagal. dia orang tak tahu macam mana nak bangun dari kegagalan, sebab dia orang memang Allah dah bagi kebijaksanaan.

Kalau saya, saya panggil awak. Bermula dari bawah, kelas no 6, no 7, bah kan kelas paling last pun semua awak dah rasa. Dan awak tahu mcm mana nak bangun. Sepatutnya itu namanya kem kecemerlangan, kem motivasi. Macam mana nak bangun dari kegagalan. Sebab saya tahu, orang yang tak pernah gagal tak kan rasa macam mana rasa erti kegagalan. Hanya orang yang pernah gagal sahaja tahu macam mana nak bangun untuk menuju kejayaan”.

Sejujurnya ucapan ini the only one yang pernah aku dengar dan terima. Ucapan ini juga yang paling memberi semangat. Yes, daripada tingkatan 1 sampai tingkatan 3, kelas aku kelas no 6,7,8. Selepas PMR, pindah sekejap ke asrama penuh, namun tingkatan 5 balik semula ke sekolah lama. Diberi lagi kelas no 7, but you know what? Hati ni tak pernah kisah pun, sebabnya bukan kelas penentu kejayaan, tetapi semangat dan keinginan yang menentukan. Alhamdulillah ,dapat juga result yang baik, dapat datang Jordan.

Dunia pembelajaran cukup memberi motivasi. Melalui dunia pembelajaran juga mengajar aku.

“Aku tak kan kenal nilai hidup selagi mana aku tak rasa apa mereka yang serba kekurangan rasa, apa yang mereka rasa adalah dugaan untuk mereka, dan kita tak kan mensyukuri nikmat hidup ini selagi tidak ditimpa dugaan”.

Sometimes I changed my life to feel how others felt. Aku pernah pakai baju lusuh, seluar tak basuh, sampai pelajar-pelajar Arab pandang lain macam dan ketawakan “orang miskin”. Tapi hati tak pernah terasa hati, kerana hidup yang mengajar kita bukan hanya melalui kehidupan yang senang tetapi juga kehidupan yang susah.

Aku juga pernah merasa hidup tanpa satu sen wang selama berminggu-minggu, merasa berhutang keliling pinggang beratus-ratus JD. Tapi aku tak pernah sesal, kerana kedhaifan itu mengajar kita mengenal erti syukur dan rezeki.

But hell yeah, hidup-hidup yang aku lalui inilah yang membentuk diri aku yang sekarang.

Bukan hanya orang yang cerdik sahaja layak untuk berjaya, dan bukan hanya orang kaya sahaja yang layak memberi.


Kisah Cerai BREXIT Dan Kahwin Paksa ASEAN

Saya terpanggil untuk berkongsi inspirasi yang diperoleh daripada kejadian BREXIT yang sedang hangat, dan juga intipati daripada seminar Profesor Kishore Mahbubani, Dekan di Universiti Kebangsaan Singapura baru-baru ini. Tajuk seminar Profesor Kishore agak kontroversi: Adakah ASEAN akan bercerai tidak lama lagi?

Menurutnya, ASEAN itu umpama kawin paksa atau ‘marriage of convenience’ kerana negara-negara yang bernaung di bawah ASEAN bersetuju untuk bersama-sama bukan kerana cinta, tetapi semata-mata untuk kepentingan masing-masing.

Indonesia, Malaysia, Filipina, Singapura dan Thai bersetuju ‘dinikahkan’ pada tahun 1967 bagi membendung wabak Komunis yang merebak di rantau Asia Tenggara.

Semua negara tersebut bersatu pada waktu itu walaupun menganut prinsip yang sangat berbeza (rujuk pada buku Sejarah PMR). Kemudian, Brunei, Kemboja, Laos, Burma dan Vietnam turut serta dalam ASEAN.

Rakyat negara ASEAN dapat menikmati:
1. Produk keluaran ASEAN (durian Thai, kain pelikat Gajah Duduk) tanpa/minimal cukai
2. Hidup bebas dari senjata nuklear
3. Percutian bajet/tiket kapal terbang murah ke Bali, Phuket, Bandung tanpa visa pelancong
4. Kemajuan ekonomi yang dibina berdasarkan kepelbagaian sumber manusia dan alam sekitar
5. Pergaduhan antara negara diselesaikan dengan tolak ansur di luar mahkamah (the ASEAN way)

Apa Kaitan Penceraian Britain Dari Kesatuan Eropah (EU) Dengan ASEAN?

Salah satu punca BREXIT adalah akibat ketidakpuasan hati rakyat Britain dengan pekerja asing. Mengikut undang-undang EU, rakyat EU bebas bekerja di negara anggota EU tanpa visa.

Rakyat Britain nampaknya sangat tidak gemar dengan kebanjiran warga asing dari negara Eropah yang kurang maju, walaupun rata-rata mereka adalah berdarah Mat Salleh dan beragama Kristian. Kulit sama putih, hati lain-lain.

Sentimen yang sama dapat dirasai oleh rakyat negara ASEAN. Kita di Malaysia memandang lekeh buruh dari negara seberang, negara Singa memandang pekerja asing dengan sebelah mata

Sentimen ini bertambah parah apabila tunjang negara ASEAN berhadapan dengan masalah politik dalaman masing-masing, maka isu perpaduan ASEAN terlepas dari agenda kepimpinan.

Makin meributkan keadaan apabila ibu mentua Panda sudah mula masuk campur tangan dalam rumah tangga ASEAN yang porak-peranda. Dan Pak Cik Sam jugak mahu ikut menjaga tepi kain ASEAN.

Haruskah Rumah Tangga ASEAN Diselamatkan?

Jika kita tidak tahu kesan perceraian ini, mungkin kita tidak kisah sama ada ASEAN mahu bercerai atau tidak. Bak kata pepatah, orang tak hendak, kita tak ingin. Apa mahu buat kalau sudah tiada jodoh?

Tetapi, apabila saya mendengar ucapan Profesor Kishore, saya berdoa agar ASEAN dapat diselamatkan. Profesor Kishore mengatakan bahawa ASEAN harus bersatu hati agar pengaruh besar negara China dapat diseimbangkan.

Jika ASEAN tidak bersatu padu, besar kemungkinan negara-negara di Asia Tenggara harus mengikut telunjuk China secara membuta tuli.

Malah, jika ASEAN berpecah, ekonomi serantau akan dilanda tsunami (sila lihat kesan BREXIT terhadap ekonomi Britain), maka rakyat negara ASEAN terpaksa bertebaran menjadi ‘refugee’, mencari perlindungan dan peluang ekonomi nun jauh dari rantau ASEAN.

Sebagai penutup, saya mahu kongsikan beberapa fakta tentang jika ASEAN adalah satu negara, ASEAN adalah:

1. Negara pengguna Facebook kedua paling tinggi di dunia
2. Penerbangan (domestic & international) and kargo ketiga tertinggi di dunia
3. Pasaran ekonomi ketujuh terbesar dunia di belakang Amerika, China, Japan, Jerman, UK dan Perancis
4. Pengeksport kelima terbesar dunia dan pengeluar 90% minyak sawit, 70% getah, 25% beras dunia
5. Negara yang mempunyai peratusan tertinggi rakyat beragama Islam di dunia dan pemegang sukuk (Islamic bond) terbesar di dunia

Pendek kata, bersatu teguh, bercerai kita roboh (bukan kahwin lagi ya).


500,000 Akaun Zoom Telah Digodam Dan Dijual Pada Pasaran Gelap

Mulai popular sejak pandemik COVID-19 mulai menular, dapat dilihat orang ramai sudah mula berjinak-jinak dalam menggunakan servis video conference bagi tujuan pembelajaran mahupun membuat membuat perjumpaan dalam sesebuah syarikat.

Siapa sangka, di sebalik peningkatan pengguna Zoom, akaun aplikasi pengguna Zoom tidak terlepas menjadi mangsa godam pihak ketiga. Menerusi laporan terbaru, difahamkan sebanyak 500,000 akaun pengguna Zoom antara yang terkesan dimana akaun ini dijual di pasaran gelap.

Berdasarkan angka akaun yang digodam pastinya membuatkan orang ramai khususnya pengguna Zoom. Walau bagaimanapun, melihat kepada jumlah peratusan pengguna Zoom yang sudah mencapai 250 juta setakat akhir Mac, dapat dilihat peraturan pengguna yang terkesan adalah amat rendah.

Buat anda atau syarikat yang dengan privasi yang mampu diceroboh, adalah dinasihatkan sekiranya untuk anda menggunakan aplikasi lain dalam memastikan privasi terjaga.

Menurut Cybel selaku syarikat sekuriti digital yang menemui pangkalan data akaun-akaun yang terkesan ini menasihatkan pengguna untuk kerap menukar kata laluan serta tidak menggunakan kata laluan yang sama pada akaun-akaun yang lain. Perkara ini dikhuatiri bakal memudahkan para penggodam menceroboh akaun anda.

Sebagai altenatif kepada aplikasi Zoom, anda yang mahu menjalankan video conference boleh juga menggunakan Google Hangout yang ditawarkan di laman web mahupun secara aplikasi. Setakat ini Google Hangout tidak mengalami sebarang masalah dalam menyokong sejumlah besar pengguna dalam sesebuah masa.

Sebelum ini, Google dan SpaceX telah mengharamkan para pekerja daripada menggunakan aplikasi Zoom.

Google Haramkan Para Pekerja Daripada Menggunakan Zoom

3 Perbezaan Besar Google Duo Berbanding Apple Facetime


Anak Murid Saya Tiada Tangan Tapi Cara Dia Buat Kerja Menginsafkan Saya

Ini anak murid saya. Namanya Chai Chee Rong. Dia pelajar pendidikan khas tetapi diserap dalam kelas biasa. Dia berada di kelas kedua terakhir di mana kelas ini cikgu-cikgu hanya seperti pengasuh di nurseri sahaja.

Tapi Chee Rong ini istimewa. Saya pernah mengajarnya matematik semasa di tingkatan 3. Terpisah di tingkatan 4 dan kemudiannya kami bertemu semula di tingkatan 5.

Murid ini hanya ada SEBELAH TANGAN saja. Tetapi kerjanya cekap dan cepat mengalahkan orang yang sedia ada 2 tangan. Bila diberi nota untuk disalin atau latihan untuk dibuat, mesti dia orang pertama yang siap.

Kadang-kadang terpaksa beri dia kerja tambahan sebab dia dah bosan menunggu kawan-kawan lain yang masih main-main.

Hari ni mengajar tajuk Graph of Function. Bila dengar tajuk ni dia akan mengeluh sedikit sebab agak sukar baginya untuk melukis garisan menggunakan pembaris.

Namun dia tetap orang pertama yang siap dengan BAIKnya! Memang grafnya kalah kawan-kawan yang normal.

Baca: Guru Ini Perlu Mengajar Seorang Anak Autisma. Apa Yang Dia Temui Selepas Itu Speechless

Pelajar ni betul-betul membuatkan diriku terasa bersyukur. Maluuuu sebab selalu mengeluh kalau pegang anak sebelah nak pegang sudip sebelah pun susah then malas nak buat atau lipat baju guna sebelah tangan tu, remeh. Akhirnya stress tak tentu pasal.

Tapi pelajar ini sabar dan tabah saja. Betullah kata pepatah – ‘Alah bisa tegal biasa’.

Walau sesukar manapun sesuatu perkara itu, jika kita ISTIQAMAH, SABAR dan TEKUN melakukannya ia akan menjadi biasa dan mudah.

Terima kasih Chee Rong kerana mengajar saya erti hidup..Tak semestinya kehidupan yang COMPLETE itu baru kita akan bahagia.

Kadang kala dalam KEKURANGAN itulah yamg akan memberi kita KELEBIHAN yang berganda dan KESYUKURAN tak terhingga.

Baca lagi: Kisah Benar Seorang Pesakit Yang Bergantung Pada Mesin Gigih Menulis Satu Perkataan Yang Bakal Menginsafkan Kita


Kisah Chris Gardner, Seorang Gelandangan Yang Akhirnya Jadi Jutawan

Umum mengetahui gelandangan merupakan individu yang tidak berumah dan biasanya hidup beralaskan kotak di bandar-bandar besar. Kemiskinan bandar, disisih keluarga, gangguan mental, dan ketagihan dadah merupakan beberapa faktor wujudnya golongan ini di bandar-bandar besar di seluruh dunia.

Walaupun golongan ini kelihatan seperti tiada harapan untuk meneruskan kehidupan namun ada antara mereka yang berjaya mengubah nasib mereka. Salah seorangnya adalah Chris Gardner, 66, jutawan yang dahulunya hidup sebatang kara.

Semuanya bermula pada tahun 1980 apabila Chris sekeluarga dihalau dari rumah sewanya setelah tidak mampu untuk membayar duit sewa bulanan. Pendapatan Chris sangat kecil sehingga menyebabkan dia sekeluarga terpaksa menjadi gelandangan.

Nasib Chris bertambah pilu apabila isterinya Sherry Dyson pergi meninggalkannya setelah tiga tahun berkahwin. Demi menjaga kebajikan anak lelakinya, Chris kuatkan semangat untuk terus hidup biarpun terpaksa tidur dalam tandas awam di stesen keretapi dan rumah gelandangan. Ada kalanya dia terpaksa beradu atas kerusi di taman-taman sekitar San Francisco.

Demi mengubah nasibnya itu, Chris mencuba nasib untuk memasuki satu latihan untuk menjadi broker saham. Dia diterima dan menjalani latihan itu di sebuah firma saham di New York selama setahun tanpa gaji.

Dikatakan juga Chris terpaksa membawa anaknya ke tempat dia bekerja. Apabila rakan-rakan sekerjanya pulang ke rumah masing-masing, Chris cuba mencuri masuk ke dalam pejabat dan tidur bersama anaknya di bawah meja.

“Biarkan saya sahaja yang menanggung kesusahan ini asalkan anak saya dapat kehidupan yang lebih kelak,” prinsip yang sentiasa dipegang oleh Chris.

Setelah setahun, berkat usaha dan bakat dalam perniagaan saham akhirnya Chris diberikan jawatan sepenuh masa oleh Dean Witter Reynolds, pengarah di firma tersebut. Ia selepas Chris mempunyai skil yang hebat untuk menjadi seorang broker saham yang berjaya.

Rezeki tidak salah alamat, Chris akhirnya berjaya menyewa rumah dan tinggal bersama anaknya. Kerjaya Chris bertambah baik dan pada 1987, dia memutuskan untuk membuka sebuah firma saham iaitu Gardner Rich. Kemudian, dia berkahwin Jackie Medina dan dikurniakan seorang anak perempuan.

This is where I was at the lowest point of my adult life.

‘Living’ in a public transit washroom with my then 14-month old son. It was here that I chose to OWN my situation, circumstances and LIFE!

You can’t change something until you OWN IT! pic.twitter.com/fW0V99QzDR

— Chris Gardner (@CEOofHappYness) March 12, 2020

“Ibu saya pernah kata; Nak, satu hari nanti kamu akan jadi seorang jutawan. Hingga hari ini saya tak sangka kata-kata ibu saya itu termakbul,” Ujar Chris yang pernah ditemu ramah oleh wartawan BBC. Kejayan Chris terbukti selepas dia kini mempunyai aset sekitar RM285 juta.

Rezeki mesti dikongsi bersama, Chris lebih banyak mendermakan wangnya kepada amal kebajikan golongan gelandangan. Beliau juga seorang motivator  yangtravel ke seluruh dunia untuk memenuhi undangan. Jika ada masa terluang, Chris juga terlibat dalam program motivasi untuk para gelandangan dan bergiat aktif dalam membanteras keganasan terhadap wanita.

A post shared by Chris Gardner (@ceoofhappyness)

Kisah suka dan duka kehidupan Chris Gardner ini pernah menjadi inspirasi kepada filem The Pursuit of Happyness (2006) yang menampilkan Will Smith sebagai pelakon utama. The Pursuit of Happyness juga diterbitkan dalam bentuk buku yang menjadi salah satu buku motivasi terbaik di pasaran sehingga ke hari ini.

Semoga kisah inspirasi ini dapat menjadikan kita sebagai seorang insan untuk sentiasa rasa bersyukur atas nikmat kurniaanNya dan tidak patah semangat walaupun ditimpa musibah.

Demi rezeki untuk anak dan keluarga, ada rakyat Malaysia kini menjadi gelandangan di Singapura. Klik pada pautan di bawah untuk bacaan seterusnya.

Demi Rezeki Untuk Anak Dan Keluarga, Rakyat Malaysia Jadi Gelandangan Di Singapura

‘Pak Cik Shell’ Terus Beri Kerja Selepas Mendengar Kisah Remaja Gelandangan Ini

Dua Kali Menunggu Namun Tiada Yang Menjemput, Jejak Kasih Gelandangan Ini Berakhir Hiba


Kisah Cik Siti Wan Kembang, ‘Wonder Woman’ Pertama Tanah Melayu

Apakah itu adiwira bagi anda? Setiap orang memiliki definisi adiwiranya tersendiri. Bercakap tentang adiwira, pasti dalam minda anda sudah terbayang Iron Man, Batman, Superman, Spider-Man dan lain, tetapi adakah anda mengenali ‘Wonder Woman’ pertama di Tanah Melayu?

Puteri Adruja Wijayamala Singa atau dikenali sebagai Cik Siti Wan Kembang digelar sebagai ‘dewi perang’ kerana keberanian dan kehebatannya dalam medan pertempuran. Puteri Adruja Wijayamala Singa merupakan perempuan melayu pertama yang turun ke medan pertempuran dan berjaya dalam pertempuran.

Baru-baru ini, seorang pengguna Twitter Syed Najmi Jeffry telah berkongsi sedikit sejarah mengenai Adruja Wijayamala Singa, bagaimana dia boleh mendapat nama Cik Siti Wan Kembang dan kenapa dia digelar sebagai dewi perang.

Ini Kajian saya bersama Muzium Negara.Nama Adruja Wijayamala SINGA.Tahun 1335. Perempuan Melayu pertama yang turun tempur di medan perang dan berjaya memenggal kepala musuh iaitu raja sukhothai. Sejarah ini diabdikan oleh Turki terutama Ibnu Batuttah.Digelar sebagai DEWI PERANG pic.twitter.com/FVJU1p9ne5

— Fight Me (@syednajmijeffry) August 18, 2019

Adruja Wijayamala Singa berasal dari Grahi iaitu sebuah negara kota dan negara persekutuan Melayu yang terletak di utara Semenanjung Tanah Melayu. Baginda merupakan puteri kesayangan kepada Raja Sang Tawal atau dikenali sebagai Sultan Muhammad iaitu Maharaja Grahi yang ketiga.

Semuanya bermula apabila peperangan telah tercetus apabila tentera Sukhothai ingin menakluki Grahi. Tentera Sukhothai yang diketuai oleh Raja Rama Khamhaeng telah menyerang secara berterusan di Kota Ghari yang ketika itu diketuai oleh Raja Sang Tawal.

Raja Sang Tawal telah mengarahkan supaya membina sebuah kota yang teguh demi menghalang tentera Siam Sukhothai dari menceroboh masuk ke dalam Semenanjung Tanah Melayu. Setelah siap, kota tersebut diberi nama Kota Grahi.

6)This Puteri sangatlahhhh bijak dan power. Psikologi perempuan kematian suami(janda) dan seorang ibu mereka ini terampil sebuah kekuatan yang kuat dan sukar untuk digambarkan.

— Fight Me (@syednajmijeffry) August 21, 2019

Untuk pengetahuan anda, Adruja sentiasa menjadi pembantu ayahandanya di medan perang dan baginda sering membawa bendera kerajaan Grahi ketika Raja Sang Tawal berperang dengan tentera Sukhothai.

Justeru itu, baginda yang sering berada di medan perang dapat membiasakan diri dengan melihat keganasan perang. Berikutan melihat keadaan tentera Grahi yang kurang bersemangat dan keadaan perang seperti makin gentir, maka Adruja tergerak hati untuk menubuhkan pasukan khas yang terdiri daripada kaum wanita.

Penubuhan pasukan Seri Wijayamala ini terdiri daripada janda yang kehilangan suami ketika perang. Tujuan pasukan khas wanita itu ditubuhkan adalah untuk membela nasib kaum wanita Melayu di Grahi yang sering diperkosa oleh tentera Sukhothai apabila mereka menyerang kampung-kampung yang jauh dari Kota Grahi.

Malah, Adruja juga mahu membuktikan bahawa kaum wanita juga setanding dengan kaum lelaki walaupun di medan perang. Adruja boleh dikatakan bijak kerana memilih janda kerana psikologi perempuan yang kehilangan suami di medan perang dan seorang ibu memiliki satu kekuatan yang luar biasa dan sukar digambarkan.

Selepas itu, pasukan tentera perempuan telah ditubuhkan dari berkuda sehinggalah bersenjata. Lebih mengejutkan, apabila pasukan khas perempuan ini memiliki kemahiran pertempuran yang sama hebat dengan pasukan tentera sedia ada.

Ketika Kota Grahi hampir jatuh ke tangan tentera Sukhothai, tentera-tentera perempuan Kota Grahi berjaya mengejutkan pihak musuh dengan rempuhan dan kemahiran yang ditonjolkan.

11)*Disaat itulah SEJARAH EMPAYAR MELAYU semakin kukuh dan gemilang dek seorang puteri raja yang BERANI!  Waktu kepala Raja tertebas maka tunduklah semua tentera musuh kepada Adruja.

Pada waktu tersebut, nama Puteri Adruja Wijayamala Singa menjadi sebutan kerana baginda berjaya memenggal kepala Raja Sukhothai maka pihak musuh akur pada kekalahan. Kejayaan baginda dibantu oleh panglima perempuannya iaitu Sundari, Cempaka, Melati dan Seroja. Kemudian, kesemua askar Sukhotai dihukum pancung.

Setelah itu, Raja Sang Tawal telah menghadiahkan sebuah negeri Di Kisaran Payung (Kelantan) kepada Adruja Wijayamala Singa. Dalam satu tempoh yang singkat, di bawah pemeritahan baginda, Kisaran Payung telah berubah menjadi sebuah negeri yang sungguh indah dan baginda juga diberi gelaran ‘Cik Siti Wan Kembang’ oleh rakyat tempatan.

10) Pengakhiran, Ayahanda Sultan Muhammad hadiahkan sebuah negeri Di Kisaran Payung(Kelantan) lalu Adruja menamakan dirinya Cik Siti Wan Kembang.

Malah, gelaran tersebut telah menjadi satu gelaran rasmi bagi semua raja perempuan yang memerintah negeri tersebut. Dipercayai bahawa Adruja Wijayamala Singa adalah penerima gelaran Cik Siti Wan Kembang yang pertama.

Itulah sejarah pahlawan perempuan Melayu yang ramai tidak tahu dan kian dilupakan. Untuk lebih artikel yang menarik, boleh baca di bawah:

Bumilangit Studios Dari Indonesia Perkenal Karakter Adiwira Terbaru Inspirasi Daripada MCU

5 Hotel Di Malaysia Yang Sangat Unik Dan Bersejarah

Rupanya Perpustakaan Tertua Dan Berusia Lebih 1000 Tahun Berada Di Sebuah Negara Islam


Cikgu Hilangkan Rasa Mengantuk Murid Dalam Kelas Dengan Kisah Dragonball

Nota Editor: Kisah ini telah dikirim oleh Al Irfan Jani khas untuk disiarkan di TheVocket.com. Kami ucapkan terima kasih atas perkongsian exclusive ini. Semoga ia membawa kebaikan dan juga teladan terutama buat para guru dalam menghadapi kerenah pelajar di sekolah.

Entah kenapa, hari tu monyok lesu anak-anak didiku kali ini. Kalau seorang tu mengantuk di depan, di hujung sana pun berjangkit. Sesekali saya izinkan mereka minum, atau ke bilik air basuh muka, namun tak berkesan.

“Ok, lah. Buat penat je paksa-paksa orang, kan. Siapa nak tidur, silakan. Saya tidak kisah. Asalkan jangan kacau kawan sebelah.”

Teringat dulu sewaktu di Jepun, pelajar kolej seakan tidak ‘berdosa’ bawa bantal ke dewan kuliah. Ada tu siap berselimut bagai. Pensyarah memang tak bising pun. Sebab dah semacam lumrah di sana, anak murid yang tidur TIDAK dianggap salah laku atau biadap, tapi adalah kerana salah gurunya yang tak pandai mengajar.

Maka, saya ‘admit’ lah, sekarang ni saya sebagai guru, bersalah, membuatkan anak murid tertidur di dalam kelas.

Sebab bosan punya pasal, saya pun saja nak bercerita:

“Sambil-sambil tidur tu, saya nak cerita sejarah asal-usul Cikgu Muten, aka Cikgu Kame, iaitu ‘kura-kura’. Eh, korang kenal ke?”

“Ohh, yang Dragon Ball tu. Nak! Nak, cikgu!”
“Haha, Cikgu Muten yang ‘miang’ tu.”
“KAME HAME HA!!! Hahaha!”

Nampak!!  Terus tak jadi tidur bebudak tu. Tak pasal-pasal celik dia.

“Sebenarnya, saya bukan nak cerita asal-usul watak kartun Cikgu Muten dalam anime. Tapi, ini sejarah dari mana idea watak itu diambil dari sebuah kisah legenda Jepun.”

Itulah mukadimah kisahku, si penglipur-lara.

“Ada satu hari tu, seorang pemuda, namanya Urashima Taro, dia nampak beberapa orang kanak-kanak membuli dan mendera kura-kura di tepi pantai. Dia pun cepat-cepat menghalang, dan selamatkan kura-kura itu.”

“Atas tanda terima kasih, beberapa hari kemudian, kura-kura itu kembali ke pantai, dan mengajak Taro mengikutnya ke Istana Naga, istana di bawah laut, atas jemputan dari Permaisuri Kura-kura. Setelah bersetuju, Taro pun duduk atas badan kura-kura tu, dan ikut menyelam.”

“Sewaktu tiba di Istana Naga, Taro tertarik dengan kebaikan Permaisuri. Ada riwayat mengatakan Taro berkahwin dengan Permaisuri Kura-kura.”

“Kahwin dengan kura-kura? Eeeiii… selera ke?” seorang anak murid mencelah. Ketawa kami beramai-ramai.

“Lepas tiga bulan di dalam laut bersama Permaisuri, Taro rasa rindu nak pulang ke pantai. Dia rindu dengan ibu bapanya. Namun, hasratnya dihalang permaisuri. Taro tetap bertegas.

Akhirnya permaisuri setuju, dia terpaksa melepaskan Taro pergi. Sebelum Taro bertolak, permaisuri hadiahkan sebuah kotak misteri kepada Taro. Kotak ini mesti dibuka setibanya dia di kampung halamannya.”

“Sesampainya di darat, dia cukup hairan. Suasana kampungnya tak banyak berubah, walau dia yakin memang inilah kampungnya. Cuma, penduduk di situ seakan baru pertama kali dia temui. Wajah-wajah baru. Dia pun tak kenal mana satu ibu dan ayahnya, dan mereka pun tidak mengenali Taro.”

“Dengan perasaan yang kecewa, Taro teringat akan kotak yang dihadiahkan permaisuri. Dia pun membuka kotak itu. Tiba-tiba, tanpa diduga, Taro bertukar menjadi semakin tua. SANGAT tua. Dengan rambut dan janggut putih, kulitnya mengedut. Akhirnya, barulah Taro tersedar, rupa-rupanya dia telah meninggalkan kampung halamannya lebih ratusan tahun.”

“Begitulah kisahnya…” saya menutup cerita itu. Nampak ternganga masing-masing. “Jadi, apa yang boleh kita pelajari dari kisah ini, kawan-kawan?”

“Lain kali, jangan senang-senang je ikut orang ajak kahwin. Kena kenal dulu. Siasat latar belakang. Tanya mak ayah dulu.” Seorang pelajar perempuan bersuara.

HAHAHA dengan aku-aku sekali bergelak sakan.

“Moralnya, patutlah Cikgu Muten ni pandai buat Kame Hame Ha, dan kuat berkungfu. Badan dan wajah je tua, rupanya tenaganya masih muda,” seorang lagi mencelah. Bergelak lagi.

“Enggang tak boleh kawan dengan Pipit. Ayam tak boleh kawan dengan Helang. Manusia jangan nak mengada berkawan dengan jin” Ok, yang ini agak betul juga. Bijak.

Tanpa mengiya atau menidakkan idea mereka, saya juga turut berkongsi ibrah dari kisah ini.

“Moralnya, orang Melayu ni jangan pergi percaya dengan benda-benda karut ni. Sikit-sikit pergi puja, tarik nombor ekorlah, sembah kubur lah, khurafat semua tu. Tengok macam negara Jepun, mereka buat duit melalui watak yang dicipta dari kisah-kisah tahyul. Belajar pasal Hang Tuah, tapi kena fikir macam mana nak jual jadikan produk. Ini baru namanya ‘Culture & Creative Economic’, sejarah/budaya kita kait dengan pelancongan ke, pembuatan ke. Barulah buat duit.”

“Cikgu, cikgu. Yang nenek rambut besar tu, kita boleh buat ‘kartun’ tak?” Wah, kemain. Jauh dah menyimpang dia ni.

“Ah, jangan nak mengada. Ambil yang betul-betul boleh buat untung saja.”

“Alaa… Tu Mamat Khalid tu boleh buat Hantu Kak Limah? Kaya dia kot…”

Oh. Saya akui. Anak-anak sekarang lebih bijak dari sangkaan kita.

BACA: Beza Cara Bercinta Budak Sekolah Zaman Dulu vs Zaman Sekarang

BACA juga: 33 Kenangan Manis Zaman Sekolah. #9 Dan #10 Paling Lejen

LIKE dan FOLLOW Vocket di Facebook serta Instagram


Kisah Guru Ini Menyedarkan Kami Masih Ramai Rakyat Malaysia Yang Cintakan Kedamaian Dan Perpaduan

Nota Editor : Kisah perbualan seorang guru dan peniaga Cina ini asalnya telah dikongsikan di fb wall Muhamad Safwan, seorang guru yang mengajar di pedalaman Negeri Sembilan. Kami kongsikan semula di sini dengan izin beliau. Harapan kami kisah ini dapat membawa mesej perpaduan kepada seluruh rakyat Malaysia yang cintakan kedamaian.

As a class teacher, I’m responsible to facilitate and guide my students to pump in their effort in beautifying and decorating the classroom. I drove all the way to Seremban after school to purchase some of the materials from a shop that I used to visit when I was younger. I wanted to get some papers from Saudagar Kertas. I still remember that Auntie, her smile and she doesn’t age.

As I was asking for her recommendations for affordable materials, we started to carry a genuine conversation.

Auntie: Owh sekolah menengah pon masih mahu cikgu beli ka? Apa diorang tak tau beli?

Me: Owh saya ajar sekolah kampung. Tiada kedai best macam kedai auntie. Ada students pon tak mampu sangat mahu travel and beli jauh-jauh, so saya tolong kasi beli lah.

I then shared my stories. The hardship as a teacher who teaches underprivilaged kids in a challenging environment. I told her that I’ve students who can barely speak in English, I informed her that my Orang Asli kids sometimes skipped their meals cause they just can’t afford it, I let her know that my students can’t read, cant write and can’t even comprehand what they’ve read or wrote. Also my F3 kids who can’t memorize and calculate 5 times 8 correctly.

Auntie: Takpe, you buat baik sana mesti banyak dapat baik. Mesti ada dapat petai semua kan?

I continued responding accordingly. I told her about a buka puasa session that I had at my kid’s house with only petai, ikan masin and some other kampung dishes; I told her about a slice of kek batik that my student gave me even when he’s from the last class in the form and a story of me sharing a sugarcane with my adorable kid.

Auntie: You buat saya bangga lah! Saya dalam hati ada rasa macam terharu. You’re a good teacher. I salute you!

Me: Eh auntie, I’ve done a little only. I should’ve done more.

Auntie: Eh you jangan cakap macam itu. Believe in what you’re doing. Not many people are willing to teach, in kampung some more

My sharing touched her. I could see that watery eyes of hers. And then…

Auntie: I tak boleh jadi cikgu, tapi I bangga dengan you. I give you some promotion.

She then charged a sugar paper for RM0.40 instead of RM0.50; She reduced 20 cents for every RM1 of the wrapping paper; she deducted few cents for a bottle of glue that I purchased. That’s lovely. Just lovely!!! I thanked her endlessly. Before I stepped out, one boy rushed in with a woman and brought her two bowls of sweet dessert. I teased the boy and said,

“Laoushe hel-ley lah. I can speak chinese er tien tien,”

All of them laughed and thanked me. Beautiful day.

I walked to my car and thought that I should snap a photo of her shop to share with some friends. So, I made a U-turn, parked and stepped in again.

Auntie: Eh, just now I chit chat with my friend about you. I said aiyyaaaa why am I so forgetful, I should help you. Now that you come back, how many orang asli kids do you have? I want to give a set of pencil case to them. I give you two dozens. Dont let them berebut ok. Pastikan semua dapat. Auntie mau ajar tak boleh, tapi aunti mau tolong. You with your way, I with my way.

I burst into tears. My eyes were read. I couldn’t contain myself. I could visualise all the happy face of my orang asli kids. It costs RM3 and she just donated RM72 worth of stationaries.

They may ask me to boycott the Chinese’s businesses, but they couldn’t force me to boycott nice kind people, I can’t ignore those who stands up and help the unfortunate. This auntie is a living proof that skin colour, belief, religion and race shouldn’t be a boundary to separate us Malaysian. I’m truly grateful.

To auntie, Thank You!
To Allah, Thank You for leading me to her.
To my kids, Alhamdulillah.
Rezeki korang lah weiyh.


Pernah Bercinta Dan Kecewa, Rupanya Jodohku Adalah Pilihan Orang Tua

Bismillah. Mungkin perkongsian terakhir antara aku dan jodoh.
Aku dan lelaki biasanya tidak ada masalah, tetapi memang gaya aku kasar betul.

Pengaruh adik beradik lelaki mungkin, so memang aku tak pentingkan penampilan diri dan kelembutan.

Ingat tak 2012, aku balik dengan pengharapan aku akan berkahwin tapi tiada jodoh. Lama hubungan tu, bertahun, tapi tiada ending, sedih bukan kepalang.

Balik, mak aku bertanya, ada orang ke. Sadly, aku cakap takde. Dia pun berusaha cari orang tu, cari orang ni, pernah ada keluarga datang tengok aku.

Esoknya mak telefon balik, katanya keluarga berkenaan tak terima sebab aku bersaiz besar. Tak sepadan katanya. Mak aku sedih, remuk hatinya.

Minggu depan, mak cuba lagi. Kau nak kenal dengan anak ustaz? Tak belajar tinggi tapi bolehlah teman kau.

Tak nak lah mak. Dedi kata kan kena sekufu.

Betul, ayah memang mementingkan part ini. Biar lelaki itu ada pelajaran katanya. Biar takde harta, pelajaran kena ada.

Usaha lain? Pergi berubat, mandi bunga sampai aku naik jelak. Ada sampai kata aku terkena buatan orang. Mak punya risau, tiap malam dia berdoa, tiap solat ayah berdoa. Katanya moga dia dapat lihat aku berkahwin sebelum dia tutup mata.

Pernah aku menangis dalam kereta, menangis di Gunung Nuang, bukan apa, sebab mak dan ayah ni betul risau melihat aku tak berkahwin. Ayah selalu murung. Mak selalu tak cukup tidur.

2014 aku kembara ke Nepal, bawak diri. Sedih betul masa tu. Jauh aku berjalan.

Baca kisah aku: Putus Cinta Bawa Aku Mendaki Annapurna Base Camp (ABC) Meski Tanpa Persediaan

Tahun 2015, aku ajak mak dan ayah buat umrah. Usaha murni aku untuk elak dari jumpa ustaz sana, ustaz sini.

Bukan apa, aku agak skeptikal dengan semua benda ni. Nak sesuatu? Minta direct dengan Tuhan, dan tempat terbaik? Mekah dan Madinah.

Di Jabal Rahmah, ayah menyuruh aku naik bukit tu, doa bersungguh katanya. Aku berdoa juga, hatiku terusik. Kat sana aku berdoa, temukanlah aku dengan orang yang boleh menerima aku dan keluarga aku seadanya.

Aku tak tahu apa yang ayah dan ibu doa, basah mata mereka. Kemuncak, depan Kaabah, mak berdoa di sebelah aku, terkumat kamit mulutnya.

Aku bertanya, apa yang mak doa, mak doa aku bertemu jodoh. Dan dia bernazar sesuatu juga. Itu mak.

Memang kalau aku balik lambat dan sampai dengan selamat, dia akan baca 10 kali surah Al Ikhlas sebab tanda terima kasih pada Tuhan. Hatinya lembut dan ikhlas. Sentiasa mahukan yang terbaik untuk anak. Sedikit garang, tapi itu mak.

Tahun 2016. Secara tiba-tiba, mak bertanya di meja makan, mu ada orang ke?

Aku menjawab, tiada. Oklah mak, Inah ada program kat Kelantan ni. Masa tu aku mahu pergi trans Jelawang (5 hari). So 5 hari tiada di rumah.

Balik dari Jelawang, biasalah keesokan harinya memang penat. Aku mengemas bag, basuh apa yang patut. Mak tiba-tiba berkata, malam ni ustaz nak mai rumah, nak lawat ayah. Ketika tu, ayah memang tidak sihat betul, sampai tidak ke masjid.

Aku pun kata ok, nanti Inah goreng mee. No hal.

So datanglah, keluarga comel ni yang terdiri dari ustaz, makcik yang selalu aku jumpa kat masjid masa tarawih dan solat raya, dan sia.

Terkejut juga dia sebab ada mee goreng. Si dia pun ingatkan nak ziarah Cikgu Sharif, tapi lain yang jadi.

Perbincangan tu jadi macam ni, nak kenalkan aku dan si dia. Terus mak aku tanya dia, N**** ok ke? Aku yang duduk kat tangga masa tu terkulat.

Mak aku memang direct orangnya. Apa dalam hati, memang dia terus je cakap, takde nak selindung. Dia yang tengah layan mee goreng, tersengih-sengih.

Dedi yang biasanya tak mendengar perbualan tiba-tiba bersuara, ok kita bagi sebulan lah bebudak ni kenal.

Ha tak yah la cerita panjang, mahu jadi novel karang. Tapi end of first date tu dia tanya, are u ok with me? Aku cakap ok je. Sebab ingatkan kawan dulu, ala macam geng hiking lain gitu. Dia kata ok baguslah begitu.

Sehari sebelum Route 68, dia ajak aku pergi kursus kahwin.

Nampak tak timeline kat situ? Selama ni aku skeptikal bila ada orang kata kalau dah jodoh tak ke mana.

Hubungan aku 7 tahun tah ke mana. Bukan takde orang propose aku. Nukan mak aku tak cari sebelum ni, ada je halangan. Tapi tulah orang kata bukan jodoh.

Hubungan aku start April membawa aku ke penamat, hingga ke jannah harapnya. Kalau nak kira dalam 3 bulan je sebenarnya, dan alhamdulillah aku telah selamat bernikah.

Hikmah yang aku nampak? Satu doa ibu bapa, sebab kami ni ditemukan hasil perbualan mak kepada mak si dia masa beli ikan.

Dua, ayah aku kembali sihat dan gembira bila tahu anak perempuan kesayangan dah nak menikah, eceh.

Ketiga, kalau rasa kau tak jumpa jodoh tu, doa, jangan give up. Kau memang doa tiap waktu dan ketika. Minta mak ayah doakan kau sekali.

Kadang doa ni kita tak tahu bila yang diangkat ke langit. Jodoh tu ada, dah tertulis. Dan betullah, kalau dah jodoh tu, semua benda mudah je, Tuhan mudahkan.

Kadang, orang yang kita impikan tu memang lain, jodoh kita memang lain, bagai langit dan bumi.

Satu benda, kau keep humble. Kahwin ni bukan kau kahwin dengan orang tu je, kau kahwin dengan keluarga dia juga, itu yang dia sebut bila aku asyik tanya soalan, kenapalah awak terima saya.

Kami memang lain, tapi kita cuba cari titik keserasian. Moga dimudahkan.

Banyak benda nak cerita, tapi cukuplah ini yang boleh dikongsi. So alkisah, mak aku yang nak kenalkan dengan anak ustaz tahun 2012, itulah orangnya.

Oh ya, dan dia ada Masters rupanya, baru tahu masa sesi dia datang rumah tempoh hari, lagi ayah suka.

Tapi sebab utama ayah setuju? Sebab keluarganya molek.

So, doakan aku ya? Dan aku doakan kalian bertemu jodoh yang sesuai dan diberikan kebahagiaan dalam kehidupan. InsyaAllah.

Masa depan? Kita tak tahu, yang penting ayah aku kata semalam, kita usaha dan doa, lapangkan dada. Jangan takbur dan lupa diri, di mana kita kalau tak usaha dan tawakal pada Tuhan? Itu pesan ayah.

First few days of the wedding, dia tengah menyesuaikan diri dengan keluarga aku. Ye lah, memang dia pentingkan keluarga orangnya.

Dia pun nampak benda yang sama bila aku boleh treat mak ayah dia macam mak ayah aku sendiri.

Momen paling sweet bagi aku? Bila dia ajak aku solat jemaah sekali. Aku ni bukan jenis alim. Dia pun begitu walaupun ayah dia ustaz, tapi sesama baiki diri.

Korang doakan lah untuk kehidupan aku selepas ni. Banyak lagi perkara, jauh lagi perjalanan. Aku kongsi benda ni bukan nak riak. Andaikata aku ada masalah di masa depan, aku boleh reflek balik perjalanan aku bertemu dia dan ia akan jadi kenangan manis aku.

Untuk wanita lain yang broken hearted di luar sana, teruskan usaha dan doa, insyaAllah kau akan jumpa jodoh pada waktu yang tepat dengan orang yang betul, mengikut perancangan Tuhan.

Baca kisah sewaktu aku siapkan PhD: Onak Dan Duri Demi Menggenggam PhD. Tanpa Linangan Air Mata Bukan PhD Namanya